Kupovina karata - Aviokarta.net\nU svim delovima sveta gde postoje velike grupe iseljenika sa prostora Srbije i bivše Jugoslavije postoje i lokalne turističke agencije specijalizovane za prodaju aviokarata i aranžmana našim iseljenicima za putovanja u rodni kraj. U “našim” agencijama bar jedna osoba koja radi govori srpski jezik tako da je i sporazumevanje olakšano. Turistički agenti iz naših krajeva znatno lakše će vam pronaći aviokartu i kombinaciju koja vam odgovara.\nUkoliko tamo gde živite imate ovako specijalizovanu agenciju onda je to najbljolji način za kupovinu karte. Agencije specijalizovane za naše putnike u severnoj Americi imaju posebne cene koje se obično značajno razlikuju od cena za srpsko tržište. Odnosno karte mogu biti povoljnije ako se kupuju kod lokalnih američkih agencija. Jat Airways ima niz specijalnih ugovora sa intekontinentalnim prevoznicima po kojima ima pravo da prodaje karte po posebno dogovorenim cenama. Ove cene su još povoljnije za američko tržište i za agencije koje imaju sporazume o saradnji sa našim avioprevoznikom. Obično se radi o letovima do nekog od evropskih gradova odakle se dalje putnici prevoze na Jatovim letovima do Beograda i dalje do regiona (Crna Gora, Bosna i Hercegovina, Makedonija, Slovenija).\nPreko interneta (online kupovina) je još jednostavnija i bolja opcija pod uslovom da ste prosečan korisnik i poznavalac interneta. Ova opcija je veoma korisna za osobe koje putuju low cost avio prevoznicima. Pojedine agencije iz Srbije na svojim internet stranama imaju i aplikacije preko kojih se može jednostavno rezervisati i kupiti avionska karta.\nTreći način je da pozovete besplatan telefonski broj agencije Kielo za vašu zemlju i da u razgovoru sa stručnim avioagentom na srpskom ili engleskom jeziku dogovorite kupovinu željene aviokarte. Plaćanja iz inostranstva se mogu obaviti online kreditnom karticom ili preko bankarskih transfera.\nNapomena: Sa uvođenjem elektronskih aviokarata više ne postoje klasične papirne karte pa je sada znatno olakšano izdavanje karata putnicima zato što taj proces ne zahteva prisustvo putnika u turističkoj agenciji. Plaćanje se može obaviti iz inostranstva a karta će vam stići na vašu email adresu u roku od par minuta. Ovo je znanto unapredilo prodaju aviokarata i omogućilo putnicima izuzetno veliki izbor između agenata i agencija s obzirom da više nisu ograničeni samo na agencije koje su im fizički blizu.\nNa isti način, na daljinu, se mogu kupiti karte i za putnike iz Srbije tako što će domaćin koji živi u inostranstvu obaviti kompletnu proceduru online a karta će biti poslate direktno putniku u Srbiji putem email adrese. Ovo je veoma važno osobama koje kupuju karte rodbini ili prijateljima koji dolaze iz Srbije.


Kremlj: Neprihvatljive izjave Estonije - 20.11.2019, Sputnik Srbija\nKremlj: Neprihvatljive izjave Estonije\nIzjave predsednika estonskog parlamenta da bi Rusija trebalo da vrati „aneksirane teritorije“ ove baltičke zemlje Kremlj smatra neprihvatljivim, izjavio je... 20.11.2019, Sputnik Srbija\nrusija, svet, vesti, estonija, kremlj, dmitrij peskov\nIzjave predsednika estonskog parlamenta da bi Rusija trebalo da vrati „aneksirane teritorije“ ove baltičke zemlje Kremlj smatra neprihvatljivim, izjavio je novinarima portparol ruskog predsednika Dmitrij Peskov.\n„Smatramo to neprihvatljivim i ne možemo se složiti s njim“, odgovorio je Peskov na pitanje kako Kremlj ocenjuje izjavu estonskog političara.\nRanije je predsednik estonskog parlamenta i član Konzervativne narodne partije EKRE Hen Piluas izjavio da bi Rusija trebalo da vrati baltičkoj republici, navodno, „aneksirane teritorije“. On je dodao da za napredak u ratifikaciji rusko-estonskog pograničnog sporazuma Taljin insistira na tome da Moskva prizna granice Estonije u okviru nevažećeg sporazuma.\nOva izjava je došla nakon intervjua direktora Drugog evropskog odeljenja Ministarstva spoljnih poslova Rusije Sergeja Beljajeva, u kojem je diplomata istakao da Tartuski mirovni sporazum ne važi. Beljajev je napomenuo da se u svim raspravama koje se tiču ratifikacije pograničnog sporazuma, Taljin poziva na dokument iz 1920. godine koji nema pravnu snagu, a na osnovu kojeg iznosi teritorijalne pretenzije Moskvi.


16.12.2019 u 16:00\nZa čistiji vazduh 2,4 milijarde evra\nVazduh u Srbiji je zagađen i to je jedino oko čega nema dilema. A koliko, pitanje je oko kojeg koplja lome i vlast i opozicija. Dok jedni tvrde da su dramatični rezultati kvaliteta vazduha uobičajena posledica niskih temperatura, drugi kažu da je situacija lošija nego što nam se predstavlja, pa prstom upiru u rezultate stranih sajtova. A oni pokazuju da je Srbija među negativnim rekorderima. Priča o kvalitetu vazduha u našoj zemlji ne može da se ispriča bez priče o našoj ekonomiji. Produžena tranzicija privrede, loše poslovanje državnih preduzeća i nizak nivo ekološke svesti doveli su do ovolikog zagađenja. Najveći krivci nalaze se u energetici, industriji i saobraćaju, i to su preduzeća u državnom vlasništvu – EPS, RTB „Bor”, „Azotara”, „Petrohemija”, gradske toplane... Fiskalni\nIako propisi u oblasti zaštite vazduha regulišu pravovremeno, nedvosmisleno i precizno obaveštavanje javnosti o kvalitetu vazduha, nadležni organi ne objavljuju rezultate merenja o koncentracijama zagađujućih materija u vazduhu i na načine koji bi bili razumljivi i lako dostupni svim građanima. Sve veći protesti građana širom Srbije pokazuju da dosadašnje zataškavanje ovih problema od strane nadležnih institucija izmiče kontroli. Javnost ostaje uskraćena za blagovremene informacije koje se odnose na prekoračene koncentracije koje su opasne po ljudsko zdravlje kao i o izvorima emisija zagađujućih materija. Do sada se pokazalo da su glavni problemi nedostatak pouzdanih podataka zbog delimičnog i diskontinuiranog merenja zagađujućih materija u pojedinim gradovima,\n16.12.2019 u 11:25\nU Srbiji godišnje 6.000 ljudi umre od zagađenja vazduha\nViše od 6.000 smrtnih slučajeva godišnje pripisano je zagađenju vazduha u Srbiji, a od toga gotovo 2.000 građana izgubi život u Beogradu, rečeno je za „Politiku” u Svetskoj zdravstvenoj organizaciji. Na kvalitet vazduha u prestonici uglavnom utiču intenzivan saobraćaj, grejanje na čvrsto gorivo i industrija poput elektrane u Obrenovcu. Prema podacima Agencije za zaštitu životne sredine Srbije, tokom 2018. godine nivo zagađenja vazduha svrstava Beograd među gradove u kojima koncentracija zagađivača više puta premašuje preporučene vrednosti, a ugroženi su još i Pančevo, Užice, Kosjerić, Valjevo, Smederevo, Kraljevo, Kragujevac, Subotica, Sremska Mitrovica, Bor. Poslednje procene Svetske zdravstvene organizacije (SZO) iz 2016. godine pokazuju da je zagađenje vazduha odgovorno za više od sedam\nSmederevo – U petak uveče vazduh u Smederevu na kratko je bio najzagađeniji u Evropi. Ovu neslavnu lidersku poziciju grad na Dunavu često drži u Srbiji, jer zvanično spada među nekoliko najugroženijih, s indeksom kvaliteta vazduha opasnim po zdravlje i život građana. U poslednjoj nedelji nije bilo dana da se koncentracija štetnih čestica, naročito PM 10 i PM 2,5, kretala u granicama dozvoljenih vrednosti, a vazduh je karakterisan kao „nezdrav”, „veoma nezdrav” i „opasan”.\nBeograd je proteklog vikenda ponovo bio jedan od najzagađenijih gradova na svetu: u subotu je bio na sedmom, a juče na 16. mestu. Veoma se teško disalo u Novom Sadu, Subotici, Kosjeriću, Nišu, Valjevu, Boru... Stručnjaci kažu da nije povećana emisija zagađujućih čestica, preneo je RTS, već su atmosferske prilike uticale da aerozagađenje bude visoko. Prema jučerašnjim podacima sajta „Er vižual”, na listi među 50 najzagađenijih gradova na svetu Sarajevo je na 18. mestu (u subotu je bilo četvrto), Skoplje na 30, a Šangaj na 20. Kada je pogledaju okolne države, u nedelju su od Beograđana teže disali samo stanovnici Sofije (peto mesto). Prema podacima Agencije za zaštitu životne sredine, najzagađeniji delovi srpske prestonice su Stari grad i Novi Beograd. Ponovićemo i preporuke\nZbog posledica zagađenja vazduha u Srbiji godišnje umre 3.600 osoba, rekao je šef kancelarije Svetske zdravstvene organizacije za Srbiju Marijan Ivanuša. U svetu zbog zagađenja godišnje umre oko sedam miliona ljudi, od čega je pola miliona u Evropi. Protekli vikend u Srbiji je obeležilo povećano zagađenje vazduha, naročito u Beogradu, Novom Sadu, Subotici, Kosjeriću, Nišu, Valjevu. Stručnjaci kažu da nije povećana emisija zagađujućih čestica, već su atmosferske prilike doprinele da aero-zagađenje bude visoko. Danas je situacija nešto bolja, ali na primer merne stanice Stari grad i Mostar i dalje pokazuju da je vazduh veoma zagađen. Šef kancelarije svetske banke za Srbiju Marijan Ivanuša je rekao, gostujući u Dnevniku RTS-a, da zagađen vazduh može da utiče na\nNa listi najzagađenijih gradova u svetu Beograd je na sedmom mestu, pokazuju podaci sajta „Er vižual”. Na vrhu liste, kojom se meri kvalitet vazduha i zagađenost grada, nalazi se Kabul, a za njim slede Nju Delhi i Ulan Bator u Mongoliji. Od gradova u regionu, najzagađeniji je Sarajevo, koji je na četvrtom mestu, pokazuju podaci sajta, koji su ažurirani u 19.37. Sofija je odmah iza Beograda, na osmom mestu, a za njom sledi Priština na devetom mestu. Prema podacima Agencije za zaštitu životne sredine, najzagađeniji delovi Beograda su Stari grad i Novi Beograd. Jaka zagađenost je i na Fruškoj gori, u Valjevu, Smederevu, Pančevu, Nišu, Kosjeriću i Užicu, prenosi Tanjug.


Đukanović i Orban na radnoj večeri: Snažnije sarađivati u oblasti inovacija - CdM\nĐukanović i Orban na radnoj večeri: Snažnije sarađivati u oblasti inovacija\nPredsjednik Crne Gore Milo Đukanović priredio je radnu večeru za predsjednika Vlade Mađarske Viktora Orbana, na kojoj su ocijenili da su bilateralni odnosi na odličnom nivou, a predložili su da se već u narednim danima krene sa tješnjom saradnjom u oblasti inovacija, u svrhu privrednog i ukupnog razvoja dvije zemlje.\nKako je saopšteno iz Đukanovićevog kabineta, dvojica zvaničnika su razmijenili mišljenja o aktuelnim političkim prilikama u regionu, sa posebnim fokusom na Crnu Goru i proces evropske integracije, kao i o globalnim geopolitičkim kretanjima.\nOrban je iskazao bezrezervnu podršku Crnoj Gori u njenim naporima da istraje na reformskom putu, te da, u skladu s napretkom zasnovanim na zaslugama, postane prva naredna članica EU.\nIstakao je da je Crna Gora članica NATO-a, u predvorju je u EU, ima stabilnu političku situaciju, stabilnu ekonomiju s modernim poimanjem daljeg ukupnog razvoja, koji se mora temeljiti na savremenim tehnologijama.\nĐukanović je potvrdio snažno opredjeljenje Crne Gore da nastavi s reformskim zamahom i da istraje na putu ka EU, imajući u vidu da nakon članstva u NATO-u, to sada predstavlja prvi prioritet naše vanjske politike.\n“Istakao je da je članstvo u EU strateski cilj, ali da ce reforme i usvajanje evropskih standarda u tom procesu voditi podizanju kvaliteta života ljudi. U tom kontekstu, posebno je ukazao na važnost zadržavanja perspektive proširenja u cijelom regionu, kako bi se kroz njegovu evropeizaciju garantovala stabilnost i prosperitet,i smanjio prostor za uticaje trećih strana,sto je sve i u interesu EU”, navodi se u saopštenju.\nOn je posebno zahvalio Mađarskoj na podršci i pomoći za učlanjenje Crna Gore u NATO, imajući u vidu da je bila kontakt zemlja tokom procesa pristupanja, kao i zadovoljstvo što se partnerski odnos nastavlja i u procesu evropske integracije.\nRadna večera je bila prilika da sagovornici razmijene misljenja o više bilateralnih pitanja, te razmotre mogućnosti za dalje unapređenje saradnje kroz podsticaj investicionih ulaganja i dalje proširenje ugovornog okvira.\nTagoviMilo Đukanović radna večera Viktor Orban\n3 Komentara na "Đukanović i Orban na radnoj večeri: Snažnije sarađivati u oblasti inovacija"


Bivši borci deblokirali ulaz u Sarajevo i Zenicu, protest još traje na prevoju Ivan i u Tuzli - Kameleon M&M\nBivši borci deblokirali ulaz u Sarajevo i Zenicu, protest još traje na prevoju Ivan i u Tuzli\nDemobilisani borci koji su od jučer držali magistralni put M-17 i Vogošćansku petlju na ulazu u Sarajevo pod blokadom, jutros oko 6 sati su ga odblokirali na petlji u Blatuši i u Sarajevu i to bez upotrebe policijske sile nakon razgovora s predstavnicima policije.\nOva informacija potvrđena je iz Ministarstva unutrašnjih poslova Zeničko-dobojskog kantona, a dežurni operativni je rekao da je magistralni put M-17 Zenica – Doboj trenutno prohodan.\nNaime, borci koji su protestvovali u Žepču nakon 16 sati blokade, jutros oko 3 sata, nakon razgovora s policijom, deblokirali su magistralni put M-17, a deblokada je tri sata poslije nastupila i na Blatuškoj petlji u Zenici. Borci su istakli kako ih je policija upoznala da je deblokiran put i kod Žepča te da će morati iskoristiti zakonske ovlasti, ako sami ne odblokiraju put, zbog čega je oko 150 boraca samovoljno se povuklo s ceste.\nIz MUP-a ZDK su dodali da su u toku pregovori s demobilisanim borcima u Karušama kod Doboja te da očekuju da će i na toj dionici puta ubrzo biti pušten saobraćaj.\nIz MUP-a Kantona Sarajevo potvrđeno je da su bivši borci u dogovoru s policijom deblokirali i Vogošćansku petlju, a trenutno vatrogasci čiste teren kako bi omogućili neometano odvijanje saobraćaja.\nIpak, blokada puta traje na M-17, odnosno na prevoju Ivan Sedlo, gdje policija trenutno pregovara s bivšim borcima. U blokadi je trenutno i raskrsnica Šićki Brod kod Tuzle te se očekuje da i to bude odblokirano u narednih nekoliko sati.\nTreba istaći i da su brjni građani duže od 15 sati bili blokirani u kolonama nakon što su bivši borci od jučer blokirali neke od ključnih raskrsnica u FBiH, kako bi od vlasti tražili usvajanje zakona o regulisanju boračkog statusa, borački dodatak i jedinstveni registar boraca.\nSinoć se premijer FBiH Fadil Novalić održao i press konferenciju s resornim ministrom Salkom Bukvarevićem, poručivši da Vlada FBiH nema novac da udovolji zahtjevima boraca te da građani u FBiH ne smiju ispaštati.\nGovor Nikole Koja na protestu u Mladenovcu: “Nećemo više o njemu”\nGovor Nikole Koja: Aleksandre Vučiću, ovo je kraj (VIDEO)


Makron prikazan kao Hitler – izazivanje mržnje ili karikatura, šta će reći sud\nIzvor: RTS, 30.Jul.2021, 21:34\nPravni zastupnici francuskog predsednika Emanuela Makrona podneli su tužbu protiv Mišel-Anž Florija vlasnika preduzeća za ulično oglašavanje koji je svoje bilborde iskoristio za ono što je nazvao vežbom političke satire postavljanjem slike na kojoj se vidi predsednik Emanuel Makron obučen kao Adolf Hitler.\nMakronovi advokati podneli su tužbu protiv Mišel-Anž Florija, navodeći da prikazi predstavljaju javnu uvredu, a Flori je rekao da ga je >> Pročitaj celu vest na sajtu RTS << policija kontaktirala postupajući po tužbi.\nFlori je postavio bilborde na kojima je Makron obučen kao Hitler kao odgovor na zakon koji je parlament usvojio ovog meseca i koji zabranjuje ljudima pristup nekim javnim mestima, osim ako nisu u potpunosti vakcinisani protiv kovida-19 ili ako mogu da pokažu negativni test.\nNeki Makronovi protivnici kažu da novi zakon gazi građanske slobode i optužuju predsednika da se ponaša kao diktator. Administracija, sa druge strane, tvrdi da bi trebalo podstaći veće stope vakcinacije.\nFlori, čiji su bilbordi postavljeni na jugu Francuske, rekao je da je konsenzus u njegovoj zemlji na strani "Šarli Ebdoa".\n"Ali kada se radi o ismevanju predsednika predstavljajući ga kao diktatora, onda to postaje bogohuljenje, onda je to neprihvatljivo", rekao je Flori u intervjuu za Rojters.\nŽan Enoki, Makronov advokat, rekao je da je tužba podneta "zbog uvredljive prirode poređenja predsednika Republike sa Adolfom Hitlerom".\nAdministracija francuskog predsednika odbila je da komentariše slučaj.\n"Nisam ovo uopšte očekivao. Da će predsednik podneti žalbu protiv francuskog državljanina. Pravim karikature. Ljudima se to može i ne mora svideti, ali svejedno je, karikatura će ostati karikatur", rekao je Flori.\nBlic: MAKRON KAO HITLER Osvanuli bilbordi sa likom lidera Francuske obučenog u nacističku uniformu: Nisam očekivao da će predsednik da TUŽI SVOG DRŽAVLJANINA\nPravni zastupnici francuskog predsednika Emanuela Makrona podneli su tužbu protiv Mišel-Anž Florija ...Mišel-Anž Florija je vlasnik preduzeća za ulično oglašavanje koji je svoje bilborde iskoristio za ono što je nazvao vežbom političke satire postavljanjem slike na kojoj se vidi predsednik...


Delegacija Sindikata metalaca BiH kod federalnog premijera - Klix.ba\nDelegacija Sindikata metalaca BiH kod federalnog premijera\n13.3.2009. u 12:15\nDelegacija Sindikata metalaca BiH upoznala je premijera Federacije BiH Nedžada Brankovića da je upućivanje otvorenog pisma Parlamentu FBiH, Federalnoj vladi, Vanjskotrgovinskoj komori BiH i Privrednoj komori FBiH, rezultat višegodišnjih pokušaja metalaca da riješe probleme u industriji metala u FBiH, koja je bila nosilac prijeratnog razvoja BiH, saopćio je u petak Ured za odnose s javnošću Vlade FBiH.\n"Problemi kojima je opterećena ova industrijska grana su složeniji u uvjetima ekonomske krize i zahtijevaju preduzimanje hitnih interventnih mjera", objasnili su predsjednici kantonalnih sindikalnih odbora, s predsjednikom Sindikata metalaca BiH Ismetom Bajramovićem na čelu.\nOsnovni zahtjev ovog sindikata je održavanje vanredne sjednice Parlamenta FBiH o ovim pitanjima.\nDogovoreno je da radna grupa formirana od predstavnika Federalnog ministarstva energije, rudarstva i industrije i Sindikata metalaca BiH u roku od 15 dana pripremi materijal za raspravu koji će obuhvatiti pregled stanja u metalskoj industriji i prijedloge mjera i rješenja.\nOvaj materijal bi, prije slanja u Parlament FBiH, razmatrala i verificirala Federalna vlada, zaključeno je na sastanku.\nRuski zvaničnici najavili dolazak na sastanak OPEC-a\n13.03.2009. u 12:49\nPrijedlog mjera za rješavanje finansijske krize\n13.03.2009. u 12:01


Ipak dve države - Nedeljnik Vreme\nGospodin Velimir Ćurgus Kazimir piše o velikom zločinu u Srebrenici. On primećuje da je istina o Srebrenici dugo prikrivana zbog stida, ali i zbog "zaveta nacionalne lojalnosti". On dalje piše kako je svojevrstan srpski paradoks to što u Srbiji, sve ove godine, nije bilo nikakve zavere ćutanja oko Srebrenice, već se mnogo pisalo i govorilo o tom zločinu, i zaključuje kako bi oni koji su nezadovoljni promenama (od 5. oktobra) mogli bar da se angažuju u ohrabrivanju građana da se suoče sa istinom, ili da dignu ruke od sopstvenog naroda.\nZanimljivo je da gospodin Ćurgus Kazimir, kao i većina onih koji pišu o zločinima u BiH, ne pridaju značaja jednoj činjenici – da Srbija i Republika Srpska nisu ista država. Kada se, voljom naroda ali i po milosti nekih sila, raspala Jugoslavija, podeljene su teritorije (već od ranije delimično odvojene), pa samim tim i sudbine i odgovornosti ljudi koji na njima žive. Međunarodna zajednica insistira na političkoj realnosti novih država i njihovih granica, što podrazumeva odgovarajuću deobu prava i odgovornosti njihovog stanovništva. Karadžić i Mladić, njihovi štabovi i kabineti, kao i svi hijerarhijski lanci koji su iz njih poticali i dopirali do običnog građanina ili vojnika RS, nisu pripadali Srbiji, to jest ovoj krnjoj državi SRJ, već su delovali autonomno, u okviru RS. Naravno, oni su uživali delotvornu podršku i solidarnost Srbije i Crne Gore, ali su u svojim odlukama bili samostalni. Setimo se samo kako su narodni poslanici RS 1993. godine odbili Vens-Ovenov plan, iako su na njih vršili pritisak Slobodan Milošević, grčki premijer Micotakis, lord Oven, neki ruski zvaničnici, pa najzad i Karadžić i Krajišnik, koji su u Atini potpisali taj plan. Setimo se i toga da je početkom septembra 1994. godine, deset meseci pre srebreničke tragedije, uvedena blokada RS na Drini, koju su nadgledali kontrolori UN. Zašto bi posle toga Srbi iz Srbije osećali krivicu? Pomagali su bosanske Srbe, to je tačno, ali niko odavde nije izdejstvovao da se počine onakve strahote. Da li danas, uostalom, neko optužuje Srbe iz RS za masovne grobnice koje se iskopavaju u Srbiji? Nije li, najzad, i posle Omarske, Trnopolja i Srebrenice, međunarodna zajednica priznala bosansko-hercegovačkim Srbima poseban entitet u BiH, sa vrlo širokim ovlašćenjima, što znači da su osnovni razlozi njihove borbe ipak prihvaćeni. Šta onda zahtevati od Srba iz Srbije?\nSvakodnevno nam govore da ne postoji kolektivna krivica, već samo individualna, a onda ispada da treba "dići ruke od sopstvenog naroda" zato što se kao narod ne oseća kriv. Govore nam da je u demokratskom svetu čovek pre svega građanin i državljanin, a onda zahtevaju ili očekuju kolektivnu posramljenost na etničkoj osnovi.\nInače, i ja mislim da o zločinima iz "jugoslovenskih ratova" treba pisati, temeljno i otvoreno. I meni su odvratni oni koji se bune i traže nekakve komisije zbog filma o Srebrenici na državnoj TV. U tom smislu je članak gospodina Ćurgus Kazimira dobar, a veoma je dobar članak na istu temu gospođe Tamare Skroza.


Zarubežnjeft ostaje u RS – Energetika.ba\nZarubežnjeft ostaje u RS\nMinistar energetike i rudarstva Republike Srpske Petar Đokić izjavio je danas u Brodu da se rukovodstvo "Zarubežnjefta" izjasnilo da ova kompanija ost\nMinistar energetike i rudarstva Republike Srpske Petar Đokić izjavio je danas u Brodu da se rukovodstvo “Zarubežnjefta” izjasnilo da ova kompanija ostaje u Srpskoj i da će pokušati da unaprijede poslovne aktivnosti s ciljem poboljšanja ekonomskih uslova.\nOn je naglasio da raduje činjenica da će biti nastavljena saradnja Vlade Srpske i “Zarubežnjefta”, a posebno da je danas puštena u rad nova kotlovnica u Rafineriji Brod.\nĐokić je istakao da će u trećem kvartalu naredne godine biti završeni radovi na rekonstrukciji postrojenja u Rafineriji nafte te da bi u funkciju trebalo da bude stavljen i produktovod kojim bi se Rafinerija nafte snabdijevala gasom.\n“To će omogućiti njeno ekonomičnije poslovanje, poboljšanje kvaliteta proizvodnje te otklanjanje problema u poslovanju”, rekao je Đokić novinarima nakon sastanka sa rukovodstvom Rafinerije Brod.\nOn je izrazio uvjerenje da Rafinerija nafte u Brodu i kompanija “Zarubežnjeft” imaju jasne planove rada i razvoja što znači da će radnici ostati na poslu.\nĐokić je rekao da nije bilo otpuštanja radnika u Rafineriji, te da ih ima 743, a da je 59 uzelo plaćeno i neplaćeno odsustvo.\nZamjenik generalnog direktora “Zarubežnjefta” Igor Šćelkunov naglasio je da se radi na razvoju Rafinerije nafte i da se “Zarubežnjeft” neće povući iz Srpske.\n“Cilj nam je da ponovo pokrenemo Rafineriju nafte i da njen rad bude što efikasniji. Želimo smanjiti postojeće troškove, a to će biti riješeno gasifikacijom koja je predviđena”, rekao je on.\nŠćelkunov je ocijenio da radnici imaju posao i da im se redovno izmiruju sve obaveze.\n“Sve kompanije žele da imaju manje zaposlenih sa više kvalifikacija. To znači da bi imali i više plate, a mi želimo da povećamo fond za stimulaciju naših radnika”, kaže Šćelkunov i dodaje da radnici u Rafineriji Brod trenutno demontiraju stara postrojenja koja nisu u pogonu i po 30 godine.\nOn je naveo da je predstavnicima Vlade Srpske prezentovano da četiri aktiva “Zarubežnjefta” u Srpskoj rade u istom režimu.\n“‘Nestropetrol’ radi u istom režimu, a planiramo izgradnju novih i obnovu postojećih benzinskih stanica. Rafinerija ulja Modriča takođe posluje uobičajeno, ali nam je cilj da proširimo tržište i imamo veći kapacitet prerade ulja”, rekao je on i naveo da je kapacitet Rafinerije ulja 60.000 tona, a trenutno proizvodi 11.000 tona.\nŠćelkunov je napomenuo da “Optima grupa” ima zadatak da vrati nivo prodaje derivata.\nOn vjeruje da će uspješna saradnja “Zarubežnjefta” i Vlade Srpske biti nastavljena i u narednom periodu.\nNovosti 1656 Petar Đokić 16


Kadetkinje maksimalno protiv Španije\nŽenska kadetska reprezentacija Srbije ostvarila je maksimalnu pobedu, i osvojila tri boda, na startu IX EP 2011, koje je danas počelo u Ankari, u Turskoj. Srbija je danas, u 1. kolu B grupe, savladala Španiju sa 3:0, po setovima 25:19, 25:16 i 25:10, posle 70 minuta igre.\nObjavljeno 27 april 2011\nŽenska kadetska reprezentacija sutra putuje u Ankaru, gde će igrati na IX EP 2011. od 30. aprila do 08. maja. Marijana Boričić, prvi trener kadetkinja Srbije saopštila je sastav tima koji će igrati u Turskoj.\nReprezentacija Beograda treći put uzastopno pobednik – Nataša Savović najbolja u kategoriji do 18 godina\nKADETKINJE – USKRŠNJI TURNIR – ANKONA 2011.\nŽenska kadetska reprezentacija Beograda (igračice do 18 godina) osvojila je prvo mesto na Uskršnjem turniru u Ankoni, u Italiji i tako ponovila uspeh ostvaren prethodne dve godine. Beograd je u finalu savladao Monteskjavo Jezi sa 2:1, po setovima 18:25, 25:14 i 15:9. Nataša Savović, primač Beograda, proglašena je za najbolju igračicu (MVP) turnira u kategoriji do 18 godina.\nKadetkinje Srbije otpuptovale u Bečej\nŽenska kadetska reprezentacija Srbije otputovala je jutros u Bečej, gde će se prirpemati za IX EP 2011, koje će se odigrati u Ankari, u Turskoj od 30. aprila do 08. maja. Kadetkinje Srbije će u Bečeju trenirati do 28. aprila, kada je predviđen polazak u Ankaru. Marijana Boričić, prvi trener kadetkinja Srbije na pripreme je pozvala 15 igračica, a u Bečej je otputovalo 14 igračica. Nevena Džamić će se reprezentaciji priključiti po završetku obaveza u klubu.\nPripreme od ponedeljka u Bečeju\nŽenska kadetska reprezentacija u ponedeljak, 18. aprila počinje pripreme za IX EP 2011, koje će se odigrati u Ankari, u Turskoj od 30. aprila do 08. maja. Marijana Boričić, prvi trener kadetkinja Srbije napripreme je pozvala 15 igračica.


Pobunjenici formiraju lokalnu samoupravu u Siriji\nNaslovnica NAJNOVIJE Svijet Pobunjenici formiraju lokalnu samoupravu u Siriji\nSirija – Sirijski pobunjenici u oslobođenim područjima u toj ratom pogođenoj zemlji formiraju jedinice lokalne samouprave kako bi stvorili bolje uslove za život stanovnika koji žive na tom području.\nPobunjenici su strukture lokalne samouprave pokrenuli u gradu Halepu i okolnim gradićima gdje se sada organizuje javni život u oblasti općinskih poslova, zemljišta, pravosuđa i policije. Ujedinjenjem nekoliko pobunjeničkih skupina formirane su jedinice lokalne samouprave u kojima rade sudije, značajan broj birokrata, među kojima je značajan broj žena.\nUposlenici lokalne samuprave rade na traganju i kažnjavanju počinilaca krivičnih djela, sklapanju brakova, regulisanju zemljišnih pitanja i rješavanju krivičnih djela. Lokalna samouprava, koja je najvećim djelom organizovana na oslobođenom teritoriju Halepa, posjeduje i infrastrukturu, kompjutere i zvanični pečat.\nPredsjednik Komisije lokalne samouprave Ebu Suleyman za agenciju Anadolija je izjavio da lokalna samouprava pobunjenika djeluje u svim oblastima života.\n“Komisija lokalne samouprave je formirana od nekoliko pobunjeničkih brigada. Glavno sjedište nam je u Halepu i okolici. Imamo nadležnosti u svim značajnijim oblastima kako bi pomogli normalno odvijanje života na ovom području”, rekao je Suleyman.\nNapomenuo je da trenutno ulažu velike napore kako bi osnovali lokalnu policiju koja bi pomogla u efikasnom djelovanju lokalne samouprave.\n“Sada pokušavamo da formiramo i policijske jedinice koje bi se brinule za lokalnu samoupravu i koje bi osigurale efikasno funkcionisanje lokalne samouprave”, rekao je Suleyman.\nIstakao je da će policija imati zadatak da osigura red i mir na području pod kontrolom sirijske opozicije.


Kako je saopštilo Ministarstvo za evropske integracije, to po stavkama znači 15 miliona evra za hitne potrebe iz tekućih programa i ugovora sa UNDP i UNOPS-om. Takođe, kako se navodi, sagledana je i mogućnost za korišćenje dodatnih gotovo 21 milion evra iz programa za podršku evropskim integracijama.\n"Hvala komesaru na efikasnoj i brzoj reakciji Evropske komisije koja je razumela naše poruke upućene u pravcu obezbeđenja hitne podrške preusmeravanjem dela sredstava sa tekućih programa i ugovora u okvirnom iznosu od oko 94 miliona evra i korišćenjem neutrošenih sredstava koja mogu biti upotrebljena za podršku zdravstvenom sistemu u cilju prevencije daljeg širenja virusa korona", kaže Joksimović.\nCrnoj Gori pomoć od 53 miliona evra\nEvropska unija doniraće tri miliona evra Crnoj Gori kao hitnu pomoć za zdravstvo i 50 miliona za dugoročni programa u skladu sa potrebama, a najviše za zdravsto, ekonomiju i preduzetnike. To je na svom tviter profilu objavio šef Delegacije EU u Podgorici Aivo Orav.\nCrnogorski premijer je zahvalio na podršci ocenivši da je reč o evropskim vrednostima na delu. On je na svom zvaničnom tviteru nalogu naveo da će Crna Gora nastaviti da predano radi sa Evropskom komisijom i Delegacijom "da zajednički saniramo posledice krize". Iz vlade je saopšteno i da je dogovoreno da se ubrza 18 miliona evra vredan zajednički program za pomoć malim preduzećima, najranjivijim kategorijama društva i nezaposlenima.\n"EU i u teškim trenucima borbe protiv COVID19 stoji sa Crnom Gorom i pomaže urgentno nabavku opreme i zaštitnih sredstava sa tri miliona evra kroz sistem UN. Istovremeno radimo na definisanju modela za dodatnih 50 miliona evra pomoći za prevazilaženje socio-ekonomskih efekata izazvanih krizom", navodi se u saopštenju objavljenom na zvaničnom tviteru vlade.


Nakon 13 godina, Apple izgubio titulu najinovativnije kompanije – Biznis.ba\nNaslovnaPauzaNakon 13 godina, Apple izgubio titulu najinovativnije kompanije\nobjavljeno 23. mar 2019. u 14:05 23. mar 2019.\nApple, koji je na vrhu liste već 13 godina, predao je titulu Googleu i pao na treće mjesto. Druga najinovativnija kompanija sada je Amazon.\nLjestvicu od pet najinovativnijih kompanija zaokružuju Microsoft i Samsung.\nIako devet od deset najinovativnijih kompanija u istraživanju čine tehnološke kompanije, tradicionalne kompanije i dalje zauzimaju više od polovine rang liste 50 najinovativnijih kompanija.\nMeđu tradicionalnim industrijama Adidas je proglašen najinovativnijim, a u ovogodišnjem istraživanju napredovao je čak dvadeset i pet mjesta, dostigavši deseto mjesto i istovremeno postao najinovativnija kompanija u Evropi. Adidas je dokazao da se brzo prilagođava novim poslovnim orijentacijama vlastitim inovacijama koje zadovoljavaju i potrošače i okolinu.\nIstraživanje Boston Consulting grupe pokazuje rastuću važnost digitalne tehnologije, koja je i dalje glavni i najveći trend za inovatore.\n“Očigledno je da kompanije koje nisu posvećene digitalnim inovacijama zaostaju”, rekla je Melanie Seier Larsen, partner i izvršni direktor u Boston Consulting Group.\nBoston Consulting Group sprovodi istraživanja među inovacijskim liderima u trinaest zemalja i industrija od 2004. godine i u njima osvjetljava stanje inovacija i inovativnosti u kompanijama. U 2018. godini provedeno je istraživanje među 2.500 vodećih kompanija sa prihodima većim od 10 miliona dolara.


POČETNA Aktuelna dešavanja Veliko priznanje za kvalitet rada i poslovanja prema zahtevima standarda ISO 9001 i HACCP\nSertifikacija je potvrda kvaliteta našeg rada i širokog spektra usluga koje pružamo našim korisnicima usluga, ali na prvom mestu i strateški najvažnijem – PD ’’Hidroelektrane Đerdap’’.\nJoš od osnivanja, 1996. godine za Đerdap usluge imperativ predstavlja neprekidno poboljšanje kvaliteta organizacije, procesa, proizvoda, usluga, zaposlenih i smanjivanje troškova poslovanja. Dobijanjem sertifikata za poslovanje u okviru standarda ISO 9001 i HACCP Đerdap usluge a.d. je pokazalo svojim korisnicima usluga i drugim zainteresovanim stranama da su njegovi poslovni procesi zasnovani na principima povećanja efektivnosti i efikasnosti koji predstavljaju osnovne uslove opstanka u ambijentu tržišne privrede i izražene konkurencije.\nProces izrade dokumentacije, implementacije i primene standarda, zaključno sa sertifikacionom proverom integrisanog sistema menadžmenta Đerdap usluge a.d. Kladovo prema zahtevima standarda ISO 9001:2008 i HACCP trajao je dvanaest meseci. Na taj način su Đerdap usluge dobile ova dva prepoznatljiva sertifikata, koji pored toga što su podigli na viši stepen radnu i tehnološku disciplinu, svakako će doprineti i obezbeđenju novih poslova na tržištu u svim oblastima poslovanja.\nDobijanje ovih međunarodno priznatih sertifikata predstavlja veliki uspeh u poslovanju Đerdap usluga i potvrdu da rade, ne samo po visokim standardima i zahtevima korisnika usluga, već zadovoljavaju i svetske standarde u oblasti sistema menadžmenta koje je propisala Međunarodna organizacije za standardizaciju ISO.


ŠSTK priča o uspehu: Milena Gajović Shrestha, generalni menadžer SR Technics Serbia - Želja nam je da domaće stručnjake vratimo u zemlju • ŠSTK\nŠSTK priča o uspehu: Milena Gajović Shrestha, generalni menadžer SR Technics Serbia – Želja nam je da domaće stručnjake vratimo u zemlju\n– Da bismo ostvarili ovaj cilj, stalno se trudimo da osnažimo svoje timove. Tokom 2017. posvetićemo posebnu pažnju razvoju zaposlenih, što je u skladu sa našim globalnim prioritetima – kaže Gajović Shrestha.\n– SR Technics je strateški odabrao Srbiju, jer smo uvereni da ona pruža značajne pogodnosti i potencijale za dalji rast usluga koje pruža naša firma. Odluka da se investira u Srbiji zasnovana je na povoljnoj poslovnoj klimi koja pruža jasnu perspektivu za razvoj naše kompanije. Nakon uspešno obavljenog transfera prvih administrativnih procesa, odlučili smo da dalje širimo poslovanje u Srbiji.\n– Zapošljavamo 240 ljudi, uglavnom na administrativnim poslovima u sektoru finansija i računovodstva, u službi interne revizije i usklađivanja sa zakonskom regulativom, u kontroli izvoza, indirektnoj nabavci, u sektorima za informacione tehnologije i ljudske resurse. Takođe, sve veći broj inženjera u Srbiji podržava naše globalne aktivnosti. Poštujući kulturne i društvene aspekte domaćeg tržišta, zapošljavamo ljude koji dele našu viziju i naše vrednosti.\n– Fokusiramo se na ostvarivanje i prestizanje ciljeva, što zahteva pažljivo i precizno planiranje i sinhronizovan timski rad. Naš tim je potpuno posvećen tome da da sve od sebe i stoga smatramo da smo u stanju da potpuno ostvarimo svoje ciljeve.\n– SR Technics posluje u avioindustriji, gde se kvalitet i praktična obuka na radnom mestu visoko vrednuju. Obuku obavljaju iskusne kolege iz Ciriha, prenoseći svoje znanje novoformiranim beogradskim timovima. SR Technics takođe ulaže u profesionalni razvoj svojih zaposlenih kroz obuku za rukovodioce i kurseve „lean“ menadžmenta, uključujući ih u različite projekte u okviru naše organizacije na globalnom nivou.\n– Mnogi stručnjaci traže prilike u inostranstvu u cilju sticanja vrednog iskustva kroz rad u internacionalnim firmama. Međutim, već nakon nekoliko godina, mnogi od njih požele da se vrate u Srbiju, ako im se ukaže prilika. Naš cilj je da privučemo talentovane domaće stručnjake i osnažimo njihovu motivaciju tako što ćemo im pružiti dobre uslove zaposlenja, priliku za dalje obučavanje i usavršavanje i mogućnost razvoja karijere u globalnoj organizaciji. Takođe, nadamo se da ćemo privući iskusne stručnjake poreklom iz Srbije koji žele da se vrate u zemlju.\n– Sa više od 80 godina poslovnog iskustva, SR Technics je prepoznatljiv po švajcarskim standardima kvaliteta i beskompromisnoj posvećenosti bezbednosti, pružanju usluga na vreme i tome da periodi tokom kojih su, usled potreba popravke, avioni prizemljeni budu što kraći. Takođe, naši zaposleni su izuzetno dobro obučeni i pouzdani, a sa njima gajimo zajedničke globalne vrednosti koje se odnose na sigurnost, kvalitet, ljude, klijente, etiku, komunikaciju, društvo i životnu okolinu.\n– U kompaniji SR Technics poslovanje se razvija dinamično. Cilj nam je da unapredimo poslovne procese i podržimo dalji razvoj kompanije. Nudimo inspirativno radno okruženje, uz jasnu perspektivu brzog razvoja i napredovanja u okviru kompanije na globalnom nivou. Razvijamo organizacionu kulturu koja nagrađuje izuzetne rezultate, inovacije i stalno usavršavanje na svim poslovnim poljima. Takođe verujemo da su naš timski duh i entuzijazam ključ uspeha.


Radio Tivat | „Ne fali nijedna namirnica“\n19 мар „Ne fali nijedna namirnica“\nPosted at 17:44h in Zdravlje\tby\tDragan Popadic\nU Crnoj Gori u ovom trenutku ima dovoljno brašna i ostalih životnih namirnica, saopštila je ministarka ekonomije Dragica Sekulić i dodala da su građani za sedmicu stvorili zalihe na nivou prosječne četvoromjesečne potrošnje.\nSekulić je kazala da su svi kapaciteti Ministarstva ekonomije, Privredne komore (PKCG) i privrednika usmjereni na to da ne fali nijedna namirnica u Crnoj Gori.\n„U ovom trenutku ima dovoljno brašna i svih drugih životnih namirnica. Sigurna sam da nijedna pekara nije bez brašna“, rekla je Sekulić na konferenciji za novinare nakon sjednice Vlade.\nOna je precizirala da je pojačana potrošnja u marketima dovela do toga da je trenutno kod građana nivo zaliha na nivou prosječne četvoromjesečne potrošnje.\n„Građani su za sedmicu kupili toliko namirnica jednake prosječnoj potrošnji za četiri mjeseca u normalnim uslovima“, dodala je Sekulić.\nCrna Gora je, kako je navela, jedina zemlja u ovom trenutku u kojoj na rafovima marketa ne nedostaje ništa.\n„Tamo gdje nije dozvoljen uvoz brašna, uvozi se pšenica i naši mlinovi će raditi punim kapacitetom. Nema bojazni da će u ovom trenutku naše tržište ostati bez snabdjevanja“, navela je Sekulić.\nOna je dodala da su prodavci, distributeri i snabdjevači organizovali snabdjevanje osnovnim životnim namirnicama i sa drugih tržišta, širom Evrope, EU i van EU.\n„Na osnovu preko 300 tržišnih nadzora imamo samo nekoliko zabilježenih slučajeva promjena cijena životnih namirnica, pri čemu su u pitanju izolovani slučajevi“, dodala je Sekulić.\nOna je, odgovarajući na pitanje hoće li doći do odlaganja plaćanja računa, kazala da im je glavni zadatak obezbjeđenje neprekidnog napajanja svim uslugama koje su im potrebne, električnom energijom, vodom i telekomunikacionim uslugama.\n„Trenutno nijesmo razmatrali te mjere iz prostog razloga kako bi omogućili snabdjevanje tim uslugama, što ne znači da nećemo o tome razgovarati u narednom periodu“, rekla je Sekulić.\nOna je, odgovarajući na pitanje kako planiraju da pomognu radnicima kojima su poslodavci najavili da neće moći da im isplate zarade, kazala da vjeruje da će se to obezbijediti kreditima Investiciono-razvojnog fonda (IRF) za likvidnost koji, između ostalog, služe i za isplatu plata prema zaposlenima koji su usljed odgovornih mjera Vlade spriječeni da rade svoj posao u ovom trenutku.


Dačić: Srbija nikad nije bila jača u pregovorima | Radio Kosovska Mitrovica\n28. August, 2020 19:21 |\nMinistar spoljnih poslova Ivica Dačić poručio je danas građanima Srbije da budu optimistični u vezi sastanka koji će 4. septembra biti održan u Vašingtonu i pregovora Beograda i Prištine jer Srbija nikada nije bila jača u pregovorima, prenosi Beta.\nOn je, gostujući na televiziji Hepi rekao da se ne treba da plašiti ako bude pritisaka u Vašingtonu “jer će predsednik Srbije Aleksandar Vučić uraditi ono što je najbolje i u interesu Srbije”.\n“Kao i neki analitičari smatram da ne treba da nas iznenađuje da se postavlja pitanje statusa Kosova, to bi trebalo da brine samo Prištinu jer oni do danas u Vašingtonu nisu nikada pričali o statusu i mislili su da je to rešeno i završeno”, rekao je Dačić i podsetio na činjenicu da oni “sada mogu do 91 da nabroje zemlje koje ih priznaju, a treba im 97”.\nTo je, kako kaže, velika pobeda Srbije i zato ne treba da se plašimo uopšte i ako bude pritisaka i ako bude pitanja statusa, tim pre što će predsednik Aleksandar Vučić uraditi samo ono što je u najboljem interesu za Srbiju i srpski narod.\nŠef srpske dilomatije je ocenio da ne treba da iznenađuje ako se pored ekonomskih tema koje su najavljene, postavi i pitanje statusa Kosova u Vašingtonu gde se do sada nije pričalo o tome jer se to pitanje smatralo rešenim.\nDačić je rekao da je specijalni izaslanik američkog predsednika za dijalog Beograda i Prištine Ričard Grenel veliki zaljubljenik u ekonomiju koji smatra da će ekonomija rešiti sva ostala pitanja.\nSama tema sastanka 4. septembra u Vašingtonu je ekonomska, ali ne znači da se nekome neće javiti neke druge ideje, jer, kako dodaje, treba imati u vidu da je kampanja i da kandidati rade samo ono što njima odgovora.\nDodao je i da je veliko pitanje da li Trampu odgovora da se kaže da će uložiti 40 milijardi dolara u taj region i da li birači žele da čuju tako nešto.\nI Dačić je rekao da bi predsednik SAD Donald Tramp mogao da se pojavi na sastanku ako se dogodi pomak koji predstavlja neki politkči okvir za resenje problema. Dodao je da bi, da je na Trampovom mestu, govorio da Srbi mogu da mu pomognu da pobedi na izborima.\nU pregovorima Beograda i Prištine, po oceni Dačića, treba tražiti kreativna rešenja koja će biti u interesu obe strane jer “trenutna situacija na terenu nije ustavna budući da Beograd ne drži celu svoju teritoriju pod kontrolom, kao i Priština.\nPredsednik Srbije Aleksandar Vučić i kosovski premijer Avdulah Hoti sastaće se 4. septembra u Beloj kući sa američkim izaslanikom za dijalog Ričardom Grenelom i Robertom O’Brajenom, savetnikom za nacionalnu bezbednost predsednika SAD Donalda Trampa.


Debeljača je 14. aprila u Sportskoj hali domaćin završnog turnira Super lige devojčica do 12 godina. U nedelju sa početkom u 10. časova se sastaju domaći Spartak i Halas Jožef iz Ade. U sledećim duelima sastaju se ekipe Jedinstva iz Kačareva, Slovena iz Rume, Lakija iz Crvenke i Temerina. Crveno-bele izlaze ponovo na megdan u 14. časova i 10. minuta protiv Temerina.\nU Drugoj ligi Srbije grupa Sever su rukometaši Crepaje posle 17 odigranih utakmica na 11. mestu na tabeli sa 9 bodova. Crepaja je izgubila kao domaćin od Somborelektra sa 28:33 a u narednom 20. kolu igra u Elemiru protiv Naftagasa.\nRukometaši Uniree su u Trećoj ligi Sever grupa Istok posle osam mečeva na petom mestu sa osam bodova. U osmom kolu je Uzdin kod kuće izgubio od Radničkog iz Jaše Tomića 31:33 a u narednom 13. aprila u Uzdinu u 17. časova Unirea se sastaje sa Omladincem iz Deliblata.\nTags: rukomet ORK Crepaja ŽRK Spartak Debeljača RK Unirea Uzdin Ruko


Besplatan webinar: Virtuelno liderstvo | Kako upravljati online timom\nBesplatan webinar: Virtuelno liderstvo – kako da efikasno upravljate svojim online timom\nPoslovanje „na daljinu“ i rad od kuće doveo je do pada produktivnosti na svim nivoima: od visokog menadžmenta velikih kompanija, pa sve do asistenata u malim preduzećima. Svi se borimo sa istim izazovima.\nNa webinaru koji će se baviti upravljanjem online timovima nećemo previše teoretisati, već ćemo vam dati konkretne smernice koje će vam pomoći da brzo i lako motivišete svoje zaposlene, pojačate produktivnost svih timova, unapredite rezultate svoje firme i olakšate praćenje radnih procesa svim liderima timova.\nNa webinaru „Virtuelno liderstvo“ saznajte kojih 8 veština mora imati svaki lider koji želi da ima dvosmernu i transparentnu komunikaciju sa svojim članovima.\nIzazovi remote poslovanja\nGlobalna pandemija unela je vanredno stanje u živote svih zaposlenih ljudi. Novi načini rada, organizacija vremena i pojačana kontrola predstavljaju još nešto o čemu zaposleni, koji već imaju mnogo briga, moraju dodatno da razmišljaju.\nNeki od ključnih izazova na koje su u manjem ili većem procentu svi naišli su:\nPoslednji izazov ima jasan uzrok u dilemama i neznanju menadžera kako da u datoj situaciji postupe, pa se tako kontrola rada svodi na mikromenadžment i konstantno, virtuelno nadgledanje.\nOvih 8 veština će vam pomoći da na dnevnom nivou unapredite pre svega svoju produktivnost, a potom i saradnju sa članovima vašeg „daljinskog“ tima, pa potom i njihov pristup poslu:\nPrilagođavanje novim tehnologijama\nDobra organizacija komunikacije\nDozirana neformalnost na video sastancima\nAktivna povratna informacija zaposlenima.\nO tome, ali i mnogim drugim aspektima liderstva u remote okruženju, govoriće vam Milica Malešević, soft skills trener, na besplatnom webinaru „Virtuelno liderstvo“.\nMilica se bavi razvojem biznisa kroz razvoj ljudi. Njena percepcija uspeha su rezultati koje garantuje u svakom svom treningu, a kroz vrednosti koje i sama zastupa: agilnost, izazov, znanje, razvoj, sloboda, kreativnost, priznanje i hrabrost.\n24. novembar 2020. 18 – 19:30h\nWebinar: Putem Zoom-a\nPredavač: Milica Malešević je HR konsultant, biznis trener i član Međunarodne zajednice koučeva u Srbiji\nTeme besplatnog webinara:\nŠta je virtuelno liderstvo\nIzazovi online poslovanja\nUpravljanje online timovima\nKako pružiti podršku zaposlenima\nKako oceniti produktivnost bez mikromenadžovanja\nKako aktivno slušati i dati konkretnu povratnu informaciju\nKako organizovati i voditi video sastanak\nKako zadržati autoritet bez sprovođenja diktature\nVirtuelni trening – Upravljanje online timovima\nZa sve zainteresovane, Milica Malešević organizuje i virtuelni trening sa ograničenim brojem učesnika. On se formira na osnovu potreba klijenata, i nakon urađene dijagnostike poslovanja i interne komunikacije.\nPrijavite se do 20. novembra 2020. i obezbedite svoje mesto na webinaru koji će vam otvoriti nove poglede na menadžment i upravljanje timovima u virtuelnom okruženju.\nZa dodatne informacije, kontaktirajte nas na brojeve telefona: 011 40 92 613 i 060 664 89 67 ili se prijavite putem prijavnog formulara ispod.


Patrijarh Kiril krenuo u Latinsku Ameriku na sastanak sa papom (video) - Sputnjik Srbija\n09:14 11.02.2016 (osveženo 10:03 11.02.2016) Preuzmite kraći link\nTokom posete latinskoj Americi patrijarh Kiril će posetiti Kubu, Paragvaj i Brazil. U petak, 12. Februara, na aerodrom „Hose Marti“ u Havani poglavar Ruske pravoslavne crkve sastaće se poglavarom Rimokatoličke crkve.\nPatrijarh Moskovski i čitave Rusije Kiril jutros je poleteo na Kubu, gde će se sastati sa rimskim papom Franjom.\nPoseta patrijarha Latinskoj Americi trajaće od 11. do 22. februara. Poglavar Ruske pravoslavne crkve posetiće Kubu, Paragvaj i Brazil.\nPrema podacima patrijaršije, tokom posete Ostrva slobode patrijarh Kiril će se sastati sa predsednikom Državnog saveta Kube Raulom Kastrom i liderom kubanskog naroda Fidelom Kastrom.


Nedostatak informacija o turističkoj ponudi u pograničnom regionu Mađarske i Srbije na srpskom i mađarskom jeziku do sada je predstavljao jednu od najvećih prepreka za razvoj turizma u regionu. U cilju prevazilaženja ove prepreke, projekat „Raznobojna saradnja“ (Colourful Cooperation - HUSRB/1601/31/0005) je pokrenuo internet portal www.visithusrb.com, koji nudi sveže vesti u vezi sa turističkom ponudom, kulturnim životom i aktuelnim dešavanjima u pograničnom regionu Mađarske i Srbije.\nOtkako je lansiran u aprilu 2018. godine, ovaj internet portal pruža informacije iz domena turizma i kulture u pograničnom regionu, uključući one koje se tiču malih gradova i sela, na mađarskom i na srpskom jeziku.\nInternet portal i njegov odeljak sa vestima deo su sveobuhvatne strategije razvoja kulture ovog projekta za čitav pogranični region Mađarske i Srbije. U sklopu te strategije, ovim projektom takođe je planirano otvaranje mađarskog kulturnog centra na Paliću, kao i srpskog kulturnog centra u Morahalomu, u Mađarskoj, u kojima će se redovno održavati kulturni događaji.\nPored ovog internet portala, informacije o ovom projektu dostupne su u odeljku Projekti na ovoj interent stranici.


Evropska komisija potvrdila pravo na refundiranje otkazanih letova | Nova Ekonomija\nEvropska komisija potvrdila pravo na refundiranje otkazanih letova\nEvropska komisija donela je preporuke za sektore transporta i turizma, kojima je potvrdila pravo na vraćanje novca u slučaju otkazanog putovanja, prenosi N1.\nPotpredsednica Socijalista i demokrata u Evropskom parlamentu Biljana Borzan je od predsednice Komisije Ursule fon der Lajen, predsednika Evropskog saveta Šarla Mišela i premijera Hrvatske Andreje Plenkovića tražila uspostavljanje posebnog fonda za turizam u okviru novog budžeta EU, koji bi trebao nadoknaditi gubitke turističkih operatera i pomoći obnovi sektora.\nOna je u pismima navela da je 12 država članica tražilo da se ukinu prava na refundiranje troškova u slučaju otkazivanja leta zbog koronavirusa, a da je za putnike neophodno osigurati kupovin avio-karata bez straha, odnosno da znaju da će im EU garantovati pravo na povrat novca u slučaju da ponovo dođe do jačanja pandemije.\n"Neke avio-kompanije su od samog početka krize odbijale da građanima vrate njihov novac. Evropski centri za zaštitu potrošača beleže povećanje upita za trećinu u odnosu na prošlu godinu. Čak 44 odsto upita vezano je za prava putnika u avio-saobraćaju. Procena je da su avio-kompanije u ovom trenutku dužne putnicima 32,3 milijarde evra refundacija", kaže Borzan.\nProcena je kako je oko 87 odsto letova unutar EU otkazano zbog koronavirusa u proteklom periodu.\n"Prema poslednjim podacima Državnog zavoda za statistiku, u Hrvatskoj se godišnje ostvari oko 330.000 putovanja avionom, a taj broj se svake godine značajno povećava. U Hrvatskoj je to povećanje čak veće od evropskog proseka. Velika većina građana se takođe nalazi u finansijskim problemima usled povećanja nezaposlenosti izazvanog krizom, i apsolutno je neprihvatljivo da se građani 'deru' kako bi se spasili veliki igrači", ocenila je Borzan.\nsvaka vam cast svaka, ipak se vidi sta je evropa i kako se razmislaj u ,,evropi,, svaka vam cast i da se ovoga svi pridrzavaj svi


Dobrivoje Radovanović - organizovani kriminal - obračuni na ulicama\nRadovanović: Beograd veliko tržište narkotika, neobični obračuni – moguće žrtve\nVesti Autor:N1 Beograd15. nov. 202011:28 > 11:30\nKriminolog Dobrivoje Radovanović povodom nastavka serije kriminalnih obračuna na ulicama prestonice, ali i drugih gradova Srbije, kaže da je Beograd jedan od najnebezbednijih gradova jer je jako veliko tržište narkotika. Poslednji obračuni su, kaže, neobični po tome jer se ne vodi računa o mogućim žrtvama na ulici. Odaje priznanje Državnoj bezbednosti u borbi protiv terorizma, ali smatra da DB "nije mrdnula prstom da razotkrije slučajeve Krušika ili Jovanjice" i da su to "veliki minusi u radu".\n„Kada kriminal bude uspostavio ravnotežu u raspodeli poslova, teritorija, sredstava, ljudi, oni će početi da rade na profesionalan način, onako kako danas to rade na Zapadu, poštujući neke neformalne norme koje kriminal nosi i koje kažu da treba sačuvati moguće nevine žrtve. Za sada mi to nemamo i Beograd spada u jedan od najnebezbednijih gradova jer je jako veliko tržište narkotika“, kaže Radovanović za N1.\nUpitan da li je u pitanju nastavak serije obračuna ili ne, on kaže da i „imamo i nemamo nastavak niza“ i da smo imali u prošlosti, posle 90-tih godina svakodnevne obračune raznih mafija, uključujući i ljude koji su došli iz inostranstva i sa ratišta, pa je došlo vreme zatišja, pa onda ponovo vreme obračuna.\n„Kriminal ima običaj da primenjuje nasilje u cikličnim intervalima, čas češće, čas ređe. Ovih dana možda je vrhunac onog što imamo na ulicama sa obračunima koji su neobični po tome jer se ne vodi računa o mogućim žrtvama na ulici“, kaže kriminolog.\nNa pitanje koliko su građani bezedni, odgovara da kada god imate organizovani kriminal postoji opasnost od mogućih obračuna raznih organizacija i smanjena je bezbednost građana.\nRadovanović kaže da je nasilje jedna od metoda organizovanog kriminala, a da je narkokriminal taj koji najčešće primenjuje nasilje.\nIstiče i da se u Srbiji dešava prva faza obračuna među raznim organizacijama i da su u pitanju obračuni kao rezultat prevara u poslu, otimanja teritorije i novca.\n„Mi dodatno imamo i narko organizacije u navijačkim grupama što komplikuje problem pa nije čudo da imamo nasilje svaki dan na ulicama“, kaže.\nOn je kazao i da je bilo hapšenja raznih kategorija prestupnika, pa i narkodilera, ali da ih očigledno ima mnogo više nego što država može da savlada.\nOcenjuje i da kada god državni organi kažu da će nasilje prestati „uočava se da nasilje raste na ulicama“ i da postoji nesklad između intenziteta nasilja i izjava zvaničnika.\nNa pitanje šta država da uradi da bi obuzdala nasilje i kriminal, kaže da se mora postupati po pravilima nauke da bi imali uspešnu borbu protiv kriminala a to znači da – morate imati nezavisno sudstvo, tužilaštvo i policiju podređenu tužilaštvu jer u protivnom, ako imate zavisno sudstvo od partija i države kriminal se svede na borbu protiv tuđeg a ne svog organizovanog kriminala.\nOsnovni princip je, dodaje i to da ta borba ne sme da se radi kampanjski, već u kontinuitetu i da „ako imate sumnju da ljudi rade zabranjene poslove onda ne smete da najavljujete njihovo hapšenje jer tako im skrećete pažnju“.\n„Princip kaže i da ne smete odmah da intervenišete, već da pritite, otkrijete ceo lanac, ne samo običnih dilera već onih koji snabdevaju te dilere i otkijete ko je centralni snabdevač droge i eventualno političari koji stoje iza toga, činovnici policije koji štite – i tek onda hapsite bez ikakve selekcije i ne vodeći računa ko kojoj partiji pripada.\nOcenjuje i da svaka najava predsednika da će se pokrenuti žestoka borba protiv mafije je dobra ukoliko se ona sprovede do kraja i ako ne služi nekoj političkoj svrsi.\nDodaje i da nije posao predsednika ni ministra da najavljuju tu borbu, i da bi trebalo da se radi tiho, a ne da se obaveštavaju oni koji se bave trgovinom narkotika.\n„Da se tiho pronalaze čvorišta, nabavljači, dobavljači, trgovci droge i da se ljudi hapse i skupljaju materijalni dokazi, najvažniji su materijalni dokazi da bi se jako brzo dobio proces na sudu, jer ako ima dokaza ne možete da sabotirate sudski proces, policija može da ne daje podatke i da hapsite sve redom i da proces traje najviše godinu dana. Ako traje 10- 20 godina to znači da je unutra upletena politika, da postoje kopče sa organima gonjenja i pravosudnim organima i ko zna kako će se ti sudski procesi završiti“, kaže Radovanović.\nOcenjuje i da će u slučaju Jovanjica, pošto postoji kopča sa državom jer su pohapšeni i ljudi iz policije i drugih službi, „to da ide traljavo i da se otegne toliko dugo i da se razvodni dok ne padne polako u zaborav kao i drugi slučajevi sa velikom količinom zaplene droge“.\n„I onda će doći do nekog kažnjavanja, ali to će biti blaže kazne“, kaže Radovanović i dodaje da u ovom slučaju postoje jaki materijalni dokazi da je droga bila u pitanju.\nOn navodi i da je Boška Radonjića, koji je bio glavni čovek podzemlja i kod nas i u SAD saznao da u svakoj državi Državna bezbednost ima početni korak u organizovanju organizovanog kriminala.\nIspričao je da su tako 90tih ljudi koji su van zakona bili na Zapadu pozvani u Srbiju da učestvuju u kršenju sankcija i snabdevanju Srbije deficitarnom robom i da je to cena koju je Srbija žestoko platila i da su ti ljudi bili vođe pojedinih jedinica na ratištima, a da je „to toliko bilo zaokupljeno zločinima da ti procesi i danas traju“.\n„Država 90-tih pozvala je organizovani kriminal da dođe u Srbiju jer je imala interes ne samo da se krše sankcije već da se i pomogne ljudima na vlasti u sticanju ilegalnih sredstava“, rekao je.\nKao pozitivan rezultat srpske DB navodi efikasno rešavanje problema terorizma.\n„Nemojte misliti da nije bilo pokušalja i namera da se ovde izazovu teroristički akti, i za to DB može da se čestita“, rekao je Radovanović, ali je dodao da DB ima zadatak da se bori protiv kriminala, a da nije mrdnula prstom da razotkrije slučajeve Krušika ili Jovanjice – i to su veliki minusi u radu DB, kaže.\nbezbednostDobrivoje RadovanovićDržavna bezbednostkriminalcimafijaorganizovani kriminalubistva


NEMA GRIPA U SRBIJI: Nove količine vakcina od sredine decembra : Nadlanu.com\nObjavljeno 7. dec 2019. / 08:30:47\n- Iako smo ove godine nabavili 50.000 doza vakcina više nego za prethodnu sezonu - skoro 300.000 doza, ona je utrošena u rekordnom roku i mi smo inicirali sve postupke za nabavku novih količina - dodala je Kisić Tepavčevićeva za RTS.\n- Na području Evrope se do sada beleži osnovni nivo aktivnosti gripa, negde i srednji nivo aktivnosti, i otprilike u oko 20 zemalja Evrope u kojima su potvrdili virus grupa u cirkulaciji dominantan je tip A, i to od tipova A to je H1N1, dakle, to je onaj tip koji nam je poznat već 10 godina i za koji ljudska populacija već ima određen stepen imuniteta - rekla je doktorka.\n- Kada su u pitanju zemlje iz regiona, znamo da je u Crnoj Gori zabeležena cirkulacija tipa B, a u Hrvatskoj AH1N1. Bitno je istaći da svi ti tipovi virusa gripa koji su do sada zabeleženi u Evropi, jesu upravo oni tipovi koji se nalaze u vakcini koju su naši građani primili - rekla je Kisić Tepavčevićeva.\n- Stalno ističemo i kategoriju trudnica, jer je u trudnoći poznato da ovaj virus gripa može da ima različite komplikacije i po plod i po trudnicu - rekla je Kisić Tepavčević i istakla da i decu treba vakcinisati, pre svega onu koja imaju astmu.\n- Naša nacionalna referenta laboratorija za grip "Torlak" nije do sada potvrdila cirkulaciju ovog virusa u našoj zemlji - dodala je doktorka.\nDarija Kisić TepavčevićgripimunitetInstitut za javno zdravljerespiratorne infekcijevakcinavakcinacija protiv gripa


Foto: Nenad Mihajlović, Pink.rs / RAS Srbija\nSaslušanje Gorana Jankovića (37) osumnjičenog za trostruko ubistvo supruge, tasta i tašte biće obavljeno sutra u Višem javnom tužilaštvu u Novom Sadu, rečeno je Tanjugu u tom tužilaštvu.\nNakon saslušanja povodom krivičnog dela teško ubistvo, tužilaštvo će verovatno otvoriti istragu i tražiti pritvor za ovog osumnjičenog, koji je uhapšen u ponedeljak na Ribarskom ostvru, tri dana nakon zločina i skrivanja od policije.\nHapšenje Gorana Jankovića\nZa ovo krivično delo preti mu kazna do 40 godina zatvora.\nOn je, kako se sumnja, u petak ujutru ubio suprugu Mirjanu, taštu Nadu i tasta Branislava Pajića udarajući ih macolom u njihovoj porodičnoj kući na Telepu.\nPREPAD NA BROD Ovako je izgledalo hapšenje trostrukog ubice iz Novog Sada\nSVI SU RADILI PO ZAKONU, A IPAK SE DOGODIO MASAKR Praksa je pokazala da ni Novosađanina, ni druge ubice žena, zabrana prilaska nije sprečila DA POČINE ZLOČIN\nMediji su juče preneli da je novosadskoj policiji nakon hapšenja, Janković priznao je zločin, navodeći da je bio iznerviran što ga je žena 11. maja prijavila za nasilje u porodici.\nBrod na kom se Janković skrivao\nUhapšen na jednom brodu na Dunavu, a kod njega je navodno pronadjen i nož. Prilikom hapšenja nije pružao otpor.\nTRI TEORIJE O TOME GDE SE KRIO UBICA Deca sklonjena na sigurno da ih otac koji je ubio troje ljudi NE BI OTEO\nKARAMBOL KOD ALEKSINCA Sudar tri vozila, kamion ZAVRŠIO NA KROVU, poginula jedna osoba\nNa auto-putu Beograd-Niš u smeru ka Nišu kod Aleksinca dogodila se saobraćajna nesreća u kojoj su učestvovala dva kamiona i jedno putničko vozilo. Kako saznajemo, vozač kombija poginuo je u ovom jezivom udesu-\nSuđenje za ubistvo crnogorskog državljana Draga Božovića počelo je juče u Beogradu iznošenjem odbrane okrivljenog Miloša Ćeranića.\nOtac i ćerka poginuli su oko 8.45 sati jutros na auto-putu Niš-Beograd kod Male Krsne, saznaje "Blic".\nSPASAVANJE U PRNJAVORU Mala sova je ispala iz gnezda, ali brzo je vraćena na drvo (VIDEO)


Evropski parlament pozvao na otvaranje dosjea jugoslovenskih tajnih službi. ‘Dajte dokumente UDBA-e, KOS-a i tajne službe JNA’ – Mreza\nEvropski parlament pozvao na otvaranje dosjea jugoslovenskih tajnih službi. ‘Dajte dokumente UDBA-e, KOS-a i tajne službe JNA’\nMREZA.CO Oktobar 30, 2021\nVanjskopolitički komitet Evropskog parlamenta (EP) usvojio je Izvještaj o borbi protiv organizovanog kriminala na Zapadnom Balkanu, u kome se navodi da države regiona što prije treba da otvore dosjee jugoslovenskih tajnih službi kako bi se iskorijenile političke i administrativne veze sa organizovanim kriminalom.\nKomitet u Izvještaju, objavljenom u utorak, napominje da su veze između organizovanog kriminala, politike i biznisa postojale prije raspada Jugoslavije i da su se nastavile od 1990-tih.\n“Komitet…ponavlja poziv, s ovim u vezi, da se otvore arhivi bivše Jugoslavije, i posebno, da bude omogućen pristup dosjeima bivše Jugoslovenske tajne službe UDBA i tajne službe Jugoslovenske narodne armije – KOS, i da se spisi vrate odgovarajućim vladama, ako to one zatraže”, piše u dokumentu, prenosi Glas Amerike.\nPrema navodima Izvještaja, Komitet naglašava važnost saradnje i razmjene obavještajnih podataka s međunarodnim partnerima kao što su Sjedinjene Američke Države, Ujedinjeno Kraljevstvo i međunarodnim organizacijama kao što su Organizacija za evropsku bezbjednost i saradnju (OESS) i UNODC.\nKomitet je pozvao vlade zemalja Zapadnog Balkana da prvenstveno rade na razbijanju kriminalnih organizacija umjesto da se fokusiraju na individualne slučajeve.\nU dokumentu se naglašava da organovani kriminal i korupcija prije svega štete građanima zemalja zapadnog Balkana, jer potkopavaju njihovo pravo na sigurnost i socijalnu koheziju kao kao i njihovo povjerenje u demokratski sistem, stvarajući prepreke demokratskim reformama i otežavajući proces pristupanja.\nNavodi se i da uskraćivanje evropske perspektive zemljama zapadnog Balkana pogoršava, a ne poboljšava situaciju u pogledu organizovanog kriminala, i naglašava da se samo podsticanjem procesa integracije u EU situacija može poboljšati.\nIzvještaj, pored ostalog, napominje da su vladavina prava i borba protiv korupcije i organizovanog kriminala oblasti u kojima zemlje Zapadnog Balkana trebaju da pokažu veći napredak na svom putu prema EU.\nNavodeći da su nedostatak mogućnosti zapošljavanja, korupcija, zarobljavanje države, nejednakost i spor proces pristupanja EU neki od razloga ranjivosti zemalja regiona na organizovani kriminal, Komitet je pozvao vlasti zemalja regiona i njihove međunarodne partnere da intenziviraju svoje napore u rješavanju tih izazova.\nVanjskopolitički komitet EP žali zbog nedostatka nezavisnosti pravosuđa u zemljama Zapadnog Balkana i podstiče usvajanje strateškog pristupa u rješavanju izazova sa organizovanim kriminalom.\nPrema navodima dokumenta, Komitet je pozvao zemlje zapadnog Balkana da ciljaju kriminalne organizacije, a ne pojedinačni slučajevi, I dodao da podstiče nadležna tijela da pojačaju zaštitu doušnika i zviždača, kako bi povećali kapacitet za razbijanje organizovanih kriminalnih grupa.\nU Komitetu ističu da je Zapadni Balkan važan tranzitni region za šverc droge, ali i da se povećao broj operacija protiv šverca narkotika.\n“Podvlači da je spečavanje finansiranja kriminalnih grupa ključno da se zaustave kriminalne aktivnosti i spriječi njihov upliv u legalnu ekonomiju. Podržava napore država Zapadnog Balkana da riješe pitanje pranja novca, uključujući i usvajanje revidiranog zakonodavstva”, navodi u dokumentu EP i ukazuje na trafiking ljudskih bića, pozivajući na jačanje regionalnih inicijativa zbog snaženja razmjene informacija i policijske saradnje.\nPROCURILE DODIKOVE NAJMRAČNIJE IDEJE: Sarajevski portal objavio strateške dokumente SNSD-a, ovo je ozbiljno\nSTANIVUKOVIĆ ODGOVORIO DODIKOVOJ KĆERCI: “Oni su u teškom političkom periodu, od njih imam više tužbi…”\n“SB” NA LICU MJESTA: Uhapšeni pripadnici Granične policije, ovo su njihova imena…(FOTO)\nNEVJEROVATAN FENOMEN U HRVATSKOJ POSLIJE POTRESA: Tlo je postalo tečno, zemlja se bukvalno otvorila! (VIDEO)\nPREMIJER CRNE GORE IZ SKUPŠTINE PORUČIO DODIKU: “Vidim spominje ugroženost Srba iz BiH, prvo, RS nije država, ona je u sastavu BiH i građani RS-a će kao državljani BiH dolaziti u Crnu Goru”


Vesti – Brisel - potpuno vakcinisani izuzeti od ograničenja putovanja unutar EU? – Travel Magazine\nBrisel – potpuno vakcinisani izuzeti od ograničenja putovanja unutar EU?\nHome »Vesti» Brisel – potpuno vakcinisani izuzeti od ograničenja...\nObjavljeno 08. jun 2021. | 1 komentar\nFoto: Guillaume Perigois from Unsplash\nPutnici koji su u potpunosti vakcinisani protiv COVID-19 ili su se oporavili od virusa trebalo bi da budu potpuno izuzeti od bilo kakvih ograničenja prilikom putovanja po Evropskoj uniji, poput testiranja i karantina, prema poslednjim vestima iz Brisela.\nPreporuka iz Brisela dolazi u trenucima kada EU priprema izdavanje prvog travel pass-a za čitavu Evropsku uniju, kako bi se olakšalo kretanje unutar bloka, tokom pandemije. Zakon o Covid pasošima predviđa da se zemlje članice EU uzdrže od nametanja ograničenja putovanja onima koji ga imaju.\nMeđutim, zakon otvara vrata za dodatne mere u slučaju pogoršanja zdravstvene situacije ili otkrivanja novih varijanti. Takođe ostavlja neodgovorena pitanja o tome šta se dešava onima koji nisu dobili sertifikat, ali nameravaju da putuju.\nŠta sadrže glavne preporuke Brisela za slobodnu kretanja?\nSvesna potencijalne fragmentacije i neizvesnosti za putnike, Evropska komisija je iznela nekoliko preporuku za nacionalne vlade.\nAko ih usvoje zemlje EU, nova pravila omogućiće da potpuno vakcinisani ljudi – koji su primili drugu dozu u poslednjih 14 dana, budu izuzeti od testiranja i zahteva za karantin tokom putovanja po Evropskoj uniji. Isto bi važilo i za one koji su se oporavili od koronavirusa u poslednjih 180 dana.\nNa samim zemljama biće da odluče da li se pravilo odnosi i na one koji su delimično vakcinisani. Potvrde o vakcinaciji i oporavku treba da budu u skladu sa odredbama “EU Digital COVID” sertifikata, službenog naziva EU travel pass-a.\nBrisel – bez karantina za one sa negativnim PCR testom\nPored toga, putnici sa važećim negativnim testom na COVID-19 ne bi trebalo da budu podvrgnuti karantinu. Evropska komisija predložila je dva standardizovana perioda važenja: 72 sata za PCR testove i 48 sati za brze antigenske testove.\nDeca koja putuju sa roditeljima treba da budu izuzeta iz karantina kada su i roditelji oslobođeni postupka, dodala je Evropska komisija. Takođe, deca mlađa od šest godina ne bi trebalo uopšte da se podvrgavaju testiranju.\nOd zelenih do tamnocrvenih područja\nBrisel takođe želi dalje pojašnjenje i usaglašavanje u vezi sa “kolornom šemom” Evropskog centra za prevenciju i kontrolu bolesti (ECDC).\nPutnici iz zelenih područja ne bi trebalo da imaju ograničenja, dok bi se od putnika iz narandžastih područja i dalje moglo tražiti da prilože PCR test pred polazak. Oni koji dolaze iz crvenih područja mogli bi biti primorani na karantin, ukoliko nemaju negativan PCR test.\n„Za područja označena narandžastom bojom, predlog je da se poveća prag 14-dnevne kumulativne stope prijavljivanja slučajeva COVID-19 sa 50 na 75. Slično tome, za crvene, predlog je da se prilagodi opseg pragova sa trenutnih 50-150 do novih 75-150“, stoji u preporuci Evropske komisije.\nBrisel želi da novu preporuku države članice usvoje do sredine juna. Pravila bi pomogla u stvaranju zajedničkog okvira za putovanja širom EU.\n„Očekujemo od država članica da najbolje iskoriste ovaj dokument i preporuku da se svima omogući ponovno slobodno i sigurno kretanje“, rekao je Didier Reinders, evropski komesar za pravosuđe.\nČak i ako preporuka bude odobrena, nacionalne vlade bi i dalje mogle da je ignorišu i nametnu sopstvena ograničenja putovanja, onima koji su vakcinisani ili su se oporavili od koronavirusa.\nNaravno samo zapadna vakcina a istocnjacka ne sme


Podržimo Irinu i Janu! - Дистрикт\nIrina Brodić (13) iz Šapca i Jana Paunović(12) iz Beograda, stigle su u Tbilisi, glavni grad Gruzije gde će 26. novembra predstavljati Srbiju na 15. Junior Eurovision 2017. One će nastupiti sa pesmom „Ceo svet je naš“ u čijem stvaranju su učestvovale zajedno sa Ognjenom Cvekićem i Lejlom Hot. Od ove dve, sada već tinejdž zvezde u Srbiji, očekuje se mnogo na ovom takmičenju, jer je pored glasa i izvanredne koreografije, takmičarsku pesmu upotpunilo i njihovo sviranje na klaviru i kontrabasu.\nIrina i Jana u Tbilisiju (Privatna arhiva)\nPre odlaska u Gruziju izjavile su da su se ozbiljno pripremale svakog dana kako bi koreografiju i nastup dovele do savršenstva.\nNovitet na ovogodišnjoj „Dečjoj pesmi Evrovizije“, na kojoj učestvuje 16 zemalja, je da će i publika, sa ukupnim učešćem od 50% glasova, od 24. do 26. novembra, sve do 16 časova moći da glasa za predstavnike svoje zemlje putem portala junioreurovision.tv. Može se glasati za tri, četiri ili pet favorita, ali naravno i za predstavnike Srbije. Posle predstavljanja svih takmičara, glasanje će se nastaviti još 15 minuta, da bi se na kraju sabiralo sa rezultatima glasova stručnog žirija.\nSa kolegom (Privatna arhiva)\nDo samog nastupa 26. novembra, koji će uživo prenositi RTS, naše predstavnice imaju isplaniran raspored medijske promocije.\nIrina već nekoliko godina svira klavir i osvojila je veliki broj međunarodnih i republičkih nagrada, dok Jana svira kontrabas i bavi se džez baletom. Ove dve talentovane devojčice poznate su po svojim ranijim nastupima u mnogim muzičkim takmičenjima. Jana se takmičila u prvoj sezoni “Pinkovih zvezdica”, a zajedno su nastupale u šou “Ja mogu sve” i glumile u mjuziklu “Eni” sa članovima Akademije zabave i umetnosti OND.


Piloti - Blic Online\nAmerički ministar odbrane Lojd Ostin izrazio je u sredu u američkom Kongresu zabrinutost zbog američko-avganistanskih pilota i drugog osoblja koji se drže u Tadžikistanu nakon što su prošlog meseca pobegli pred talibanima iz svoje domovine.\nU poslednje dve godine Srbija je u priličnoj meri zanovljena u vojno-tehničkom smislu, gde ubrajamo i devet "Erbasovih" helikoptera H145M najsavremenijih u svojoj klasi. Reporteri "Blica" leteli su sa pilotima u Nišu.\nSRUŠILA SE DVA VOJNA AVIONA U padu letelice na jugu Filipina najmanje 17 poginulih, u Kazahstanu piloti preživeli\nFilipinski vojni avion, u kom su bile 92 osobe, srušio se dok je pokušavao da sleti na ostrvo Džolo, u provinciji Sulu. Stradalo je najmanje 17 osoba, dok je bar 40 spaseno.\nSAD: Srušio se trenažni avion, dva pilota poginula\nAmerička vojska je potvrdila da je dvoje vojnih pilota poginulo u petak kada se avion za obuku srušio u blizini aerodroma u Alabami, prenosi AP.\nPiloti "Montenegro erlajnsa" traže SASTANAK SA KRIVOKAPIĆEM: "Naša profesija je nestala u ovoj državi"\nPiloti "Montenegro erlansa" obratili su se, povodom gašenja te kompanije, premijeru Crne Gore Zdravku Krivokapiću i zatražili sastanak sa njim.\n"AKO DEVOJKE ŽELE DA LETE..." Rusija razmatra primanje žena pilota u vazduhoplovne snage velikog dometa\nŽene piloti mogle bi uskoro da budu primljene u vazduhoplovne snage avijacije velikog dometa (LRA) ruskih vazduhoplovnih snaga.\nObdukcija stradalih u avionu na Kozari pokazuje koliko je pad bio STRAVIČAN\nIgor Ivanović (34) iz Beograda i Irina P. iz Rumunije, preminili su od velikog broja masivnih povreda koje su zadobili prilikom pada njihovog aviona prošle sedmice na području Kozare, saznaje Sprskainfo.\nSavezna uprava za vazduhoplovstvo (FAA) saopštila je danas da je odobrila upotrebu vakcine Fajzer Bajntek kovid-19 za pilote i kontrolore vazdušnog saobraćaja.\nMeštani Nove Topole, Rogolja, Rovina i drugih lijevčanskih naselja čuvaju uspomenu na pilote Kraljevskog vazduhoplovstva koji su 6. aprila 1941. godine, nakon nemačkog bombardovanja Beograda, poleteli sa aerodroma u Novoj Topoli i uzvratili po ciljevima Trećeg rajha u Gracu i Mariboru.


Donacija Ministarstva za zaštitu životne sredine stigla u Srbobran - Srbobran Danas\nDanas potpisanim ugovorom o donaciji, između Opštine Srbobran i Ministarstva za zaštitu životne sredine, lokalna samouprava dobila je kontingent od 30 novih kontejnera i 103 kante za otpad.\nUgovor su potpisali Radivoj Debeljački, predsednik opštine Srbobran, i Sara Pavkov, posebna savetnica ministarke Irene Vujović, a dobijena donacija već je dopremljena u JKP „Graditelj“, preduzeće koje će raspolagati sa kontejnerima i kantama.\nNakon što su završili potpisivanje, Debeljački i Pavkov dali su i izjave za medije, gde se na prvom mestu naglašava jako dobra i bliska saradnja koju imaju opštinska uprava Srbobran i Ministarstvo za zaštitu životne sredine.\n„Ministarstvo zaštite životne sredine obezbedilo je i ove godine za 34 lokalne samouprave raznu opremu, kante, kontejnere i čistilice, koja će direktno unaprediti kvalitet života u izabranim sredinama. Opštini Srbobran pripale su 103 kante i 30 kontejnera za odlaganje otpada, koje će koristiti Javno komunalno preduzeće ‘Graditelj’. Akcija se sprovodi u cilju unapređenja upravljanja otpadom, što je jedan od prioriteta Ministarstva zaštite životne sredine. Od početka 2021. godine raspisali smo niz konkursa, jer nam je cilj da sredstva ‘spustimo’ na nivo opština i gradova, pa smo tako finansirali projekte umanjenja aero zagađenja kroz zamenu kotlova, zatim projekte pošumljavanja i zaštite i očuvanja zemljišta, dok je u toku izbor lokalnih samouprava koje će uz našu pomoć krenuti u projekte uklanjanja divljih deponija“, najavila je Sara Pavkov.\nPored danas realizovane donacije, Debeljački je podsetio i na druge projekte koje je lokalna samouprava realizovala ili će to uraditi u narednom periodu, za šta je izrazio zahvalnost savetnici Pavkov, i zamolio je da reči zahvalnosti prenese i ministarki Vujović.\n„Ovo je još jedna konkretna i značajna podrška koja stiže građanima opštine Srbobran. Naša saradnja sa Ministarstvom zaštite životne sredine traje u kontinuitetu i već smo uspešno realizovali nekoliko projekata. Posebno hvala na donaciji koja nam je danas stigla, jer na taj način povlačimo prvi korak ka dobrom upravljanju otpadom, što jeste i cilj delovanja naše lokalne samouprave. Upravo zbog toga smo sa predstavnicima ovog ministarstva otvorili i temu regionalne deponije, koja je sada aktuelna i predviđa zatvaranje naše deponije i prelazak na regionalnu deponiju u Novom Sadu. Želim istaći da izuzetnu saradnju opštine Srbobran i nadležnog ministarstva potvrđuju prethodni projekti: velika akcija pošumljavanja i zamena kotla u Osnovnoj školi ‘Petar Drapšin’ u Turiji. Nadam se da će i naredni period doneti isto tako kvalitetnu saradnju, posebno kroz naše učešće na konkursu za izgradnju kanalizacije i prečistača. Nadam se da ćemo i za ove važne projekte za naše građane dobiti podršku i saglasnost već u ovoj godini i krenuti u njihovu realizaciju“, rekao je Radivoj Debeljački nakon sastanka.


Vesti online / Vesti / Svet / "Nisam mrtav i zamenjen dvojnikom, ovo sam stvarno ja"\n"Nisam mrtav i zamenjen dvojnikom, ovo sam stvarno ja"\nPredsednik Nigerije Muhamadu Buhari opovrgao je glasine da je umro i da je zamenjen dvojnikom, uveravajući sunarodnke da je živ i zdrav.\nPredsednik Nigerije Muhamadu Buhari\n"To sam zaista ja, uveravam vas", rekao je nigerijski predsednik u nesvakidašnjem obraćanju naciji, juče iz Poljske.\nBuhari koji ima 76 godina, izabran je 2015. godine za predsednika i nada se ponovnom izboru na izborima u februaru naredne godine.\nOn je od početka mandata lošeg zdravstevnog stanja, a glasine da je umro proširile su se prvi put 2017. kada je proveo sedam nedelja na lečenju u Londonu.\nGlasine su utihnule po njegovom povratku u zemlju, ali su prošlog meseca opozicioni lideri i separatsiti ponovo počeli da iznose tvrdnje da je Buhari odavno mrtav.\nU poslednje vreme internetom su šire i glasine da se umesto Buharija u javnosti pojavjuje njegov dvojnik iz Sudana.


Republika / Kurs dinara isti kao i u petak\nponedeljak, 24. 6. 2019.| 04:45\nDinar danas vredi gotovo isto kao i u petak i zvanični srednji kurs iznosi 117,9120 dinara za evro, objavila je Narodna banka Srbije.\nDinar prema evru imati istu vrednost kao pre mesec dana, na godišnjem nivou je jači za 0,1 odsto, a u odnosu na početak godine jači za 0,2 procenta.\nIndikativni kurs dinara prema dolaru je porastao u petak za 0,3 odsto na 104,1074 dinara za dolar.\nDinar je prema dolaru jači za 1,3 odsto nego pre mesec dana, na godišnjem nivou slabiji za 2,4 procenta, a od početka godine je u padu za 0,7 posto.\nNBS je intervenisala u petak kupovinom 75 miliona evra na međubankarskom deviznom tržištu kako bi ublažila prekomerne dnevne oscilacije kursa, a od početka godine je kupila ukupno 920 miliona evra i prodala 130 miliona.\nNBS Valuta Kurs dinara Evro Srbija Beograd\nDinar u ponedeljak na novom maksimumu, kurs 117,47\nNBS morala da interveniše kupovinom 30 miliona evra, kurs 117,47\nNBS kupila 10 mln evra, evro se ne pomera\nEvre danas plaćate isto kao i prethodnih dana


Stanovnici Guama: Kim "lud kao tajfun", ali nije tako strašan\nStanovnici Guama: Kim „lud kao tajfun“, ali nije tako strašan\nM. D. 12. avgusta 2017. 12:16\nFoto: José Fernandes Jr. - CC BY 2.0\nStanovnici Guama, američke teritorije na Pacifiku kojoj Pjongjang preti raketnim napadom, za severnokorejskog lidera Kim Džong-una kažu da je „lud kao tajfun“, ali da, ipak, nije toliko strašan.\nDok nadbiskup ove pretežno katoličke tetorije poziva sveštenike da se mole za mir na sutrašnjoj misi i da se spreme za mirno okupljanje u prestonici Hagatnji, stanovnici na ulicama ne deluju uznemireno, a glavna briga im je – približavanje sezone tajfuna, prenosi AFP.\n„Da budem iskrena, više me brinu posledice tajfuna nego bilo kakvi projektili koje Kim Džong-un kaže da će lansirati na Guam“, kaže Dženis Furukava (58).\nI Rolando Zepeda (57), nastavnik po profesiji, kaže da nema nikakve vanredne planove uoči najavljenog severnokorejskog napada.\n„Ali zato uvek brzo reagujem i zatvorim sve prozore kada stupe na snagu upozorenja na tajfun i cunami“, ističe on, dodajući da je „Kim Džong-un lud kao tajfun“, ali da ga tajfuni više plaše jer su, kaže, „realna pretnja“.\nSeverna Koreja je, nakon što joj je američki predsednik Donald Tramp zapretio da će naići na „oganj i gnev“, poručila je da je pitanje dana kada će lansirati rakete u pravcu Guama, gde se nalaze dve velike američke vojne baze i gde je stacionirano više od 6.000 članova vojnog osoblja SAD.\nTramp je, u međuvremenu, obećao da će zaštiti to ostrvo u zapadnom delu Pacifika i guvernera Guama Edija Kalva danas uverio da „snage SAD ostaju spremne da osiguraju bezbednost stanovništva Guama, zajedno sa ostatkom Amerike“.\nSeverna Koreja je napadom na Guam pretila i 2013, što je Kalva navelo da umanji značaj najnovije potencijalne krize i, umesto toga, podseti 162.000 stanovnika da bi trebalo da se pripreme za neizbežan tajfun.\nAko Severna Koreja izvede raketni napad, javnost će biti odmah upozorena i ima 14 minuta da reaguje, saopštila je ostrvska Služba za unutrašnju bezbednost, koja je juče objavila smernice na svom sajtu o tome šta raditi u slučaju nuklearnog napada.\nIzmeđu ostalog, stanovnici se upozoravaju da će najverovatnije morati da ostanu u zatvorenom prostoru najmanje 24 sata ukoliko im vlasti ne nalože drugačije, i da ne smeju da gledaju u bljeskove ako se zadese na otvorenom, već da treba da legnu na zemlju i pokriju glavu.


“Bratstvo“ dočekuje “Tekstilac“ - UPSMedia “Bratstvo“ dočekuje “Tekstilac“ – UPSMedia\n“Bratstvo“ dočekuje “Tekstilac“\noktobar 9, 2019 oktobar 9, 2019 urednik\nDanas su na programu mečevi 1/8 finala fudbalskog Kupa Republike Srpske. U Bratuncu će domaće “Bratstvo“ dočekati prvoligaša “Tekstilac“ iz Dervente.\nU prethodnoj rundi ovog takmičenja bratunački tim je priredio iznenađenje, trijumfom od 5:3 nad, još jednim prvoligašem, “Slavijom“ iz Istočnog Sarajeva. Ekipa iz Dervente, u 1/16 finala, bila je bolja od “Sloge“ iz Dugog Polja, rezltatom 6:0.\nIz “Bratstva“ najavljuju veliku borbu i kažu da će se potruditi bar da otežaju posao favorizovanom gostu. Plasman među osam najboljih ekipa u Kupu svakako bi bio senzacionalan rezultat.\nMeč počinje u 15 časova, pa dođite na stadion i podržite domaću ekipu.\n← JU „Radost“ Bratunac: Program pripreme djece u godini pred polazak u školu\n„Dječja nedjelja“ u Prvoj osnovnoj školi Srebrenica →\njanuar 27, 2021, 7:43 am


Fudbal - Kuguari na korak do šampionske titule FSO Pančeva\nPioniri FK Mika Antić nalaze se na korak od odbrane titule pionirske lige FSO Pančeva. Oni su više nego ubedljivo u zaostalim utakmicama savladali svoje vršnjake iz Skorenovca rezultatom 10:3, i Banatskog Brestovca rezultatom 10:2. Ovim pobedama “kuguari” su izbili na prvo mesto i očekuje ih poslednje kolo sa Radničim iz Kovina.\nTakođe i u Južnobanatskoj ligi “kuguari” se nalaze na prvom mestu ispred ekipe iz Plandišta. Petlići su ušli u plaj of, među osam najboljih ekipa, gde će u trećem krugu lige pokušati da postignu visok plasman i potvrde dobar rad u ovom klubu.\n– “Čestitam mojim dečacima na pobedama i u Skorenovcu kao i u Brestovcu. Iza nas je težak period od 15 dana gde smo svaki drugi dan imali utakmicu i nismo stizali ni da se odmorimo i da napravimo trening. Kad se uzme u obzir da nijednu od pomenutih utakmica nismo odigrali u kompletnom sastavu što zbog obaveza dečaka u školi, što zbog bolesti, uspeh je još draži. Igranjem za pionire mlađi petlići Avramović, Cvitak, Vuković kao i provereni Momčilović i Kastratović odlično su se snašli igranjem sa dve godine starijim drugarima i s pravom spadaju u red najtalentovanijih dečaka ne samo u klubu nego i u regionu. Nema opuštanja nastavljamo da treniramo i pokušamo da završimo sezonu na prvom mestu. Ostala je još jedna utakmica sa Radničim iz Kovina gde treba da pokazemo karakter i odbranimo titulu, a posle nastavimo da i u Južnobanatskoj ligi budemo najbolji kao i u Ligi petlića. Naravno, ako nam se to i nedesi pružićemo ruku onome ko bude bolji od nas, ali dokle god postoji i teoretska šansa nećemo se predavati”\n– istakao je trener Miodrag Gačić.


April 2021. – Općina Trnovo\nČESTITKA GRAĐANIMA ZA PRVI MAJ – MEĐUNARODNI PRAZNIK RADA\nNabaka zaštitne opreme i sredstava za dezinfekciju Robe\nSanacija bunarice u Lukavcu Radovi\nZavršeno uređenje centra MZ Šabići\nRadnici firme ”GP Ing” iz Sarajeva završili su radove na uređenju centra MZ Šabići, dok je nadzor obavio\nRadnici firme ”GP Ing” iz Sarajeva završili su radove na uređenju centra MZ Šabići, dok je nadzor obavio ”Arting BH” iz Sarajeva. Vrijednost izvedenih radova je 199.673 KM. Asfaltiran je put od skretanja za Rakitnicu do iznad ”Škole u prirodi”, odnosno do zgrade MZ u Šabićima, sa izgrađenim parkingom koji sadrži 20 novih parking mjesta. […]\nRamazanski top u Trnovu\nOpćina Trnovo nabavila je top koji ovoga Ramazana pucnjima označava vrijeme iftara – kraj cjelodnevnog posta muslimana. Uz\nOpćina Trnovo nabavila je top koji ovoga Ramazana pucnjima označava vrijeme iftara – kraj cjelodnevnog posta muslimana. Uz kandilje i akšamske ezane, pucanj iz topa donosi još jedan dijelić ramazanske atmosfere u našu sredinu. Aktivira se paljenjem fitilja, a izrađen je od drveta i kovanih dijelova, te predstavlja repliku topova kakvi su na ovim prostorima […]\nIzgrađen bioprečistač u naselju Ostojići\nRadovi na izgradnji bioprečistača u naselju Ostojići u Trnovu privedeni su kraju, uz probno puštanje u rad. Na\nRadovi na izgradnji bioprečistača u naselju Ostojići u Trnovu privedeni su kraju, uz probno puštanje u rad. Na terenu radove su izvodili uposlenici firme ”Flex Invest” iz Sarajevo, dok je za nadzor bio zadužen ”Arting BH” iz Srajeva. Investicija je bila vrijedna 49.378 KM. Izvršeno je probno testiranje rada bioprečistača sa napajanjem električnom energijom putem […]\nProjekat vodopojilište-odmorište Stubo\nNajbitniji faktor za pozicioniranje planinskih naselja jeste postojanje izvora pitke vode za domaćinstvo i vode za pojenje stoke.\nNajbitniji faktor za pozicioniranje planinskih naselja jeste postojanje izvora pitke vode za domaćinstvo i vode za pojenje stoke. Istočni tereni Bjelašnice bogati su izvorima pitke vode i manjim planinskim vodotocima koji se zadrže skoro cijelu godinu. Neki od njih javljaju se na veoma visokoj nadmorskoj visini, kao što je izvor Stubo na 1.560 m n/v. […]\nLicitacija o prodaji rezervoara za mazut\nJavni pozivi/oglasi, Obavještenja alen.beslija


Kinesko oružje postalo popularno na tržištu | Ekonomist\nKinesko oružje postalo popularno na tržištu\nNapredni oružani sistemi proizvedeni u Kini, koji su preplavili međunarodno tržiste, izazvaće u narednih 10 godina nestabilnost.\nOvo će otežati SADu da vojno interveniše u drugim zemljama bez većih gubitaka, objavio je “Forin polisi”.\nMagazin, u tekstu pod naslovom “Kinesko oružje za masovnu potrošnju, navodi da je dokaz za “prelazak” Kine sa manjeg naoružanja na napredne oružane sisteme to što je Peking prodao bespilotne letjelice Africi i Bliskom istoku 2011. godine i potpisao ugovore za prodaju tri fregate Alžiru prije tri godine.\nIznenađujuće je što je Turska izabrala kineske protivvazdušne i raketne sisteme umjesto američkih, ruskih i ponuda iz EU, koje su uslijedile godinu dana kasnije, ističe “Forin polisi”, prenijela je Raša tudej.\nPeking je proteklih godina pokušavao da, velikim ulaganjima u “imitiranje” stranih oružanih tehnologija, kao i razvojnim programima i istraživanjima, sopstvenom proizvodnjom zadovolji potrebe odbrane.\nTaj pristup se pokazao efikasnim jer je, kako se ukazuje u izvještaju nezavisnog istraživačkog štokholmskog Instituta za međunarodni mir, Kina postala treći izvoznik oružja – posle SAD i Rusije.\n“Kineski oružani sistemi su često mnogo jeftiniji i iako nisu bolji od ruske ili američke alternative, ipak je često dovoljno dobro”, navodi američki magazin, dodajući da će takvo oružje omogućiti zemljama sa malim budžetima da obezbijede sisteme, što će otežati SAD da vojno intervenišu bez većih gubitaka.\nStručnjaci ocjenjuju da će jeftino kinesko i indijsko oružje najvjerovatnije “poremetiti svjetsko tržište oružja”, što će dovesti do smanjenja narudžbina za američko, rusko i oružje proizvedeno u zemljama EU, dodaje “Forin polisi”. Zapad mora da bude obazriv u odlukama koje se odnose na prodaju oružja, posebno kada su u pitanju sile u usponu”, zaključuje američki magazin.\nKina uspješno testirala oružje budućnosti\nOznake Kina oružje Rusija SAD Turska\nRusi će da grade brodove nosače helikoptera\nLi Kuan Jev stvorio čudo


49. sjednica Vlade Zeničko-dobojskog kantona održana 29.03.2016.godine\nNalazite se:Vlada|Sjednice Vlade|Usvojeni akti|Sjednice Vlade u 2016. godini|49. sjednica Vlade Zeničko-dobojskog kantona održana 29.03.2016.godine\nZapisnik sa 47. sjednice Vlade Zeničko-dobojskog kantona, održane 18.03.2016. godine;\nPrijedlog Zakona o ugostiteljskoj djelatnosti, sa Prijedlogom Zaključka o utvrđivanju;\nPrijedlog Odluke o usvajanju Elaborata o društveno-ekonomskoj opravdanosti promjene naziva i proširenja djelatnosti Zdravstvenog fakulteta Univerziteta u Zenici, sa Prijedlogom Zaključka o utvrđivanju;\nPrijedlog Odluke o promjeni naziva i proširenju djelatnosti Zdravstvenog fakulteta Univerziteta u Zenici, sa Prijedlogom Zaključka o utvrđivanju;\nMišljenje Ministarstva za rad, socijalnu politiku i izbjeglice Zeničko-dobojskog kantona na podnesenu Inicijativu poslanika Senada Trake, koja se odnosi na povećanje iznosa naknada prava na dječiji dodatak, sa Prijedlogom Zaključka o prihvatanju;\nPrijedlog Odluke o preraspodjeli sredstava u Budžetu Zeničko-dobojskog kantona za 2016. godinu za budžetskog korisnika Kantonalna uprava civilne zaštite;\nPrijedlog Odluke o raspodjeli sredstava za finansiranje političkih stranaka i koaliciju političkih stranaka zastupljenih u Skupštini Zeničko-dobojskog kantona za mjesec mart 2016. godine;\nPrijedlog Odluke o uvećanju sredstava planiranih u Budžetu Zeničko-dobojskog kantona za 2016. godinu za budžetskog korisnika Kantonalno tužilaštvo (faza 2 projekta Jačanje uloge tužilaca u sistemu krivičnog pravosuđa);\nPrijedlog Odluke o uvećanju sredstava planiranih u Budžetu Zeničko-dobojskog kantona za 2016. godinu za budžetskog korisnika Kantonalno tužilaštvo (projekat Podrška efikasnom procesuiranju predmeta ratnih zločina u BiH);\nIzvještaj o izvršenju Budžeta Kantonalne uprave civilne zaštite Zeničko-dobojskog kantona za period januar-decembar 2015. godine, sa Prijedlog Zaključka o prihvatanju;\nProgram utroška sredstava pod nazivom „Program kapitalnih ulaganja Ministarstva unutrašnjih poslova za 2016. godinu“ sa razdjela 15 budžetska organizacija 01, potrošačka jedinica 0001, ekonomski kod 821 200, pozicija „Nabavka građevina“ - redovna sredstva Budžeta Zeničko-dobojskog kantona za 2016. godinu, sa Prijedlogom Zaključka o usvajanju;\nPrijedlog Odluke o odobravanju sredstava za nabavku građevina prema Programu utroška sredstava za kapitalna ulaganja za 2016. godinu – redovna sredstva;\nProgram utroška sredstava pod nazivom „Program kapitalnih ulaganja Ministarstva unutrašnjih poslova za 2016. godinu“ sa razdjela 15 budžetska organizacija 01, potrošačka jedinica 0001, ekonomski kod 821 200, pozicija „Nabavka građevina“ - namjenska sredstva Budžeta Zeničko-dobojskog kantona za 2016. godinu, sa Prijedlogom Zaključka;\nPrijedlog Odluke o odobravanju sredstava za nabavku građevina prema Programu utroška sredstava za kapitalna ulaganja za 2016. godinu – namjenska sredstva;\nProgram utroška sredstava pod nazivom „Program kapitalnih ulaganja Ministarstva unutrašnjih poslova za 2016. godinu“, sa razdjela 15, budžetska organizacija 01, potrošačka jedinica 0001, ekonomski kod 821 300, pozicija „Nabavka opreme“ redovna sredstva i 821 600 pozicija „Rekonstrukcije i investiciono održavanje“ redovna sredstva Budžeta Zeničko-dobojskog kantona za 2016. godinu, sa Prijedlogom Zaključka o usvajanju;\nPrijedlog Odluke o odobravanju sredstava za nabavku opreme prema Programu utroška sredstava za kapitalna ulaganja za 2016. godinu - redovna sredstva;\nPrijedlog Odluke o odobravanju sredstava za rekonstrukcije i investiciono održavanje prema Programu utroška sredstava za kapitalna ulaganja za 2016.godinu - redovna sredstva;\nProgram utroška sredstava pod nazivom „Program kapitalnih ulaganja Ministarstva unutrašnjih poslova za 2016. godinu“, sa razdjela 15, budžetska organizacija 01, potrošačka jedinica 0001, ekonomski kod 821300 i 821600, pozicija „Nabavka opreme“ i „Rekonstrukcije i investiciono održavanje“ - namjenska sredstva Budžeta Zeničko-dobojskog kantona za 2016. godinu, sa Prijedlogom Zaključka o usvajanju;\nPrijedlog Odluke o odobravanju sredstava za nabavku opreme prema Programu utroška sredstava za kapitalna ulaganja za 2016. godinu - namjenska sredstva;\nPrijedlog Odluke o odobravanju sredstava za rekonstrukcije i investiciono održavanje prema Programu utroška sredstava za kapitalna ulaganja za 2016. godinu - namjenska sredstva;\nProgram utroška sredstava u razdjelu 20, Ministarstvo za rad, socijalnu politiku i izbjeglice, budžetska organizacija 01, potrošačka jedinica 0001, Budžeta Zeničko-dobojskog kantona za 2016. godinu, ekonomski kod 614200 pozicija “Tekući transferi pojedincima” i ekonomski kod 614300 pozicija “Tekući transferi neprofitnim organizacijama”, sa Prijedlogom Zaključka o usvajanju;\nProgram utroška budžetskih sredstava od koncesija u 2016. godini Ministarstva za privredu Zeničko-dobojskog kantona, sa Prijedlogom Zaključka o usvajanju;\nProgram utroška budžetskih sredstava u 2016. godini Ministarstva za privredu Zeničko-dobojskog kantona, sa Prijedlogom Zaključka o usvajanju;\nProgram utroška sredstava za kapitalna ulaganja za 2016. godinu „Nabavka građevina“ Ministarstva za pravosuđe i upravu, sa Prijedlogom Zaključka o usvajanju;\nProgram utroška sredstava za kapitalna ulaganja za 2016. godinu „Nabavka opreme“ Ministarstva za pravosuđe i upravu, sa Prijedlogom Zaključka o usvajanju;\nProgram utroška sredstava za kapitalna ulaganja za 2016. godinu „Rekonstrukcija i investiciono održavanje“ Ministarstva za pravosuđe i upravu, sa Prijedlogom Zaključka o usvajanju;\nProgram utroška sredstava utvrđenih u razdjelu 22, budžetska organizacija 01, potrošačka jedinica 0001 - Ministarstvo za obrazovanje, nauku, kulturu i sport, ekonomski kod 614200, subanalitika MAD 202, pozicija „Tekući transfer za stipendiranje studenata“ Budžeta Zeničko-dobojskog kantona za 2016. godinu, sa Prijedlogom Zaključka o usvajanju;\nProgram utroška sredstava od koncesija za 2016. godinu, u razdjelu 23, budžetska organizacija 01, potrošačka jedinica 0001 Budžeta Zeničko-dobojskog kantona za 2016. godinu, ekonomski kod 614 100, pozicija «Realizacija projekata Vlade koji se finansiraju iz prihoda od koncesija», sa Prijedlogom Zaključka o usvajanju;\nProgram utroška sredstava vodnih naknada za 2016. godinu, u razdjelu 23, budžetska organizacija 01, potrošačka jedinica 0001 Budžeta Zeničko-dobojskog kantona za 2016. godinu, ekonomski kod 614 400 subanalitika NAD 403, pozicija «Namjenska sredstva za finansiranje projekata iz sredstava posebnih vodnih naknada», sa Prijedlogom Zaključka o usvajanju;\nProgram utroška namjenskih sredstava iz oblasti šumarstva za 2016.godinu u razdjelu 23, budžetska organizacija 03, potrošačka jedinica 0001 Budžeta Zeničko-dobojskog kantona za 2016. godinu, sa Prijedlogom Zaključka o usvajanju;\nProgram utroška sredstava Budžeta Zeničko-dobojskog kantona za zdravstvenu zaštitu životinja u 2016. godini, u razdjelu 23, budžetska organizacija 01, potrošačka jedinica 0001, ekonomski kod 614400 NAD 405 "Subvencije-veterinarstvo", sa Prijedlogom Zaključka o usvajanju;\nProgram utroška sredstava Budžeta Zeničko-dobojskog kantona za poticaje u poljoprivredi za 2016. godinu, u razdjelu 23, budžetska organizacija 01, potrošačka jedinica 0001, ekonomski kod 614400 NAD 402, pozicija "Subvencije za podsticaj razvoja u poljoprivrednoj proizvodnji“, sa Prijedlogom Zaključka o usvajanju;\nProgram utroška sredstava Budžeta Zeničko-dobojskog kantona za uređenje poljoprivrednog zemljišta u 2016. godini, sa Prijedlogom Zaključka o usvajanju;\nProgram utroška sredstava Budžeta Zeničko-dobojskog kantona za projekte iz oblasti veterinarstva u 2016. godini, sa Prijedlogom Zaključka o usvajanju;\nProgram utroška sredstava Budžeta Zeničko-dobojskog kantona za rekonstrukciju, osposobljavanje i nabavku nedostajuće opreme veterinarskh laboratorija Instituta za zdravlje i sigurnost hrane u 2016. godini, sa Prijedlogom Zaključka o usvajanju;\nInformacija o realizaciji Programa poticajnih mjera zapošljavanja pripadnika branilačke populacije vezanih za poljoprivrednu proizvodnju – uzgoj malina u 2015. godini, sa Prijedlogom Zaključka o prihvatanju;\nPrijedlog Zaključka o odobravanju sredstava Fejzić Fahrudinu, demobilisanom braniocu iz Tešnja, sa ciljem trajnog stambenog zbrinjavanja;\nPrijedlog Zaključka o odobravanju sredstava pripadnicima boračke populacije iz Tešnja (Turkeš Vahid idr.), sa ciljem trajnog stambenog zbrinjavanja;\nPrijedlog Zaključka o odobravanju sredstava Lukes Niki, RVI iz Žepča, u svrhu sufinansiranja izdavanja dozvole za gradnju;\nPrijedlog Zaključka o odobravanju sredstava Marković Miroslavu, RVI iz Žepča, u svrhu sufinansiranja izdavanja dozvole za gradnju;\nPrijedlog Zaključka o odobravanju sredstava Travančić Zoranu, RVI iz Žepča, u svrhu sufinansiranja izdavanja dozvole za gradnju;\nPrijedlog Zaključka o odobravanju sredstava Dolovac Muši, majci poginulog branioca iz Zenice, sa ciljem trajnog stambenog zbrinjavanja;\nPrijedlog Zaključka o odobravanju sredstava Mahmić Mehemedu, RVI iz Zenice, sa ciljem stambenog zbrinjavanja;\nPrijedlog Zaključka o odobravanju sredstava Halilović Demiru, RVI iz Zenice, sa ciljem stambenog zbrinjavanja;\nPrijedlog Zaključka o odobravanju sredstava Maglić Hazimu, RVI iz Zenice, sa ciljem trajnog stambenog zbrinjavanja;\nPrijedlog Zaključka o odobravanju sredstava Dizdarević Kasimu, demobilisanom braniocu iz Zenice, sa ciljem trajnog stambenog zbrinjavanja;\nPrijedlog Zaključka o odobravanju sredstava Spahić Nesibu, demobilisanom braniocu iz Zenice, sa ciljem stambenog zbrinjavanja;\nPrijedlog Zaključka o odobravanju sredstava Alić Nijazu, demobilisanom braniocu iz Zenice, sa ciljem stambenog zbrinjavanja;\nPrijedlog Zaključka o odobravanju sredstava Čamdžić Ameru, demobilisanom braniocu iz Zenice, sa ciljem trajnog stambenog zbrinjavanja;\nPrijedlog Zaključka o odobravanju sredstava Burić Hadisu, demobilisanom braniocu iz Zenice, sa ciljem trajnog stambenog zbrinjavanja;\nPrijedlog Zaključka o odobravanju sredstava Hamzić Redži, demobilisanom braniocu iz Zenice, sa ciljem trajnog stambenog zbrinjavanja;\nPrijedlog Zaključka kojim se stavlja van snage Zaključak Vlade Zeničko-dobojskog kantona, broj 02-34-32663/11., od 21.12.2011. godine;\nIzvještaj o radu JU „Penzionerski dom sa stacionarom“ Zeničko-dobojskog kantona za 2015. godinu, sa Prijedlogom Zaključka;\nIzvještaj o radu Javne ustanove Centar za djecu i odrasle osobe s posebnim potrebama Zeničko-dobojskog kantona za period januar-decembar 2015. godine, sa Prijedlogom Zaključka;\nAmandman I Komisije za prostorno uređenje, stambeno-komunalnu politiku, infrastrukturu i zaštitu okoline na Prijedlog Zakona o korištenju, upravljanju i održavanju zajedničkih dijelova i uređaja zgrade;\nAmandman II Komisije za prostorno uređenje, stambeno-komunalnu politiku, infrastrukturu i zaštitu okoline na Prijedlog Zakona o korištenju, upravljanju i održavanju zajedničkif dijelova i uređaja zgrade\nViše iz kategorije: « 48. sjednica Vlade Zeničko-dobojskog kantona održana 23.03.2016.godine\t50. sjednica Vlade Zeničko-dobojskog kantona održana 07.04.2016.godine »


Kаталонија жели део Шпаније и Француске\nKatalonija želi deo Španije i Francuske\n26 avgusta 2015\nVeliki skandal rasplamsao se u Španiji nakon izjave ministra pravde katalonske vlade Germa Gorda da bi, u slučaju proglašenja nezavisnosti, Katalonija mogla da uključi u svoj sastav i druge španske teritorije (Valensiju, deo Aragona, Balearska ostrva), kao i deo Francuske.\nPritom je Gordo svojim izjavom izazvao skandal i u Francuskoj.\n„Prilikom stvaranja države ne treba zaboraviti celu naciju. Katalonija ne zaboravlja druge teritorije, gde govore katalonskim jezikom“, izjavio je Gordo, govoreći na Katalonskom letnjem univerzitetu u Pradi (Istočni Pirineji). On je objasnio da Velika Katalonija uključuje „Severnu Kataloniju (Rusilon i Serdan — istorijske regione koji se danas nalaze na teritoriji francuskog departmana Istočni Pirineji), Valensijsku stranu, Zapadni pol (deo Aragona, teritorija koja se nalazi blizu granica sa Katalonije) i Balearska ostrva“.\nOvaj stav člana katalonske vlade nije ostao neprimetan kod suseda. Predsednik vlade Aragona Havijer Lamban i šef Valensije Šimo Puing nazvali su predlog Gordoa „besmislenim“, piše list „Pais“.\n„Ove izjave su izazvale zabrinutost kako u Vladi, na čijem sam čelu, tako i među građanima koji se osećaju samo kao Španci i Aragonci“, izjavio je Lamban, dodavši da se radi „o potpunom nepoštovanju, gruboj i neodgovornoj poziciji koja se, osim što je u suprotnosti sa zakonom, igra i sa dostojanstvom zajednice i osećanjima ljudi“.\nPuing je sa svoje strane ove izjave okarakterisao kao „apsurdne, besmislene, neumesne i veoma neodgovorne“.\n„Pristalice nezavisnosti i vlada Rahoja igraju ruski rulet, u koji uvlače špansko društvo“, izjavio je Puing, šef socijalističke partije Valensije.\nSocijalisti, Narodna partija i „Građani“ zatražili su objašnjenja od šefa Katalonije Artura Masa, jednog od glavnih pristalica katalonskog suvereniteta.\nPoslanik vladajuće Narodne partije Hose Lopes Garido uporedio je namere katalonskog političara koji se sprema da „od Valensijaca i Aragonaca napravi Katalonce“ sa akcijama nemačkih nacista.